Saksikan Trailer Dan Gameplay Pertama Hyper Scape – Battle Royale Futuristik Percuma Dengan 100 Pemain

Setelah butiran tentang game ini tertiris beberapa hari lalu, Ubisoft akhirnya telah mengumumkan secara rasmi Hyper Scape.
Seperti yang kita ketahui sebelum ini, Hyper Scape merupakan sebuah game battle royale bertemakan futuristik yang mengumpulkan sehingga 100 pemain dalam satu-satu perlawanan. Game ini akan memfokuskan kepada pertempuran close-quarters dan fast-paced yang akan membawakan lebih banyak kombat secara vertikel. Paling penting, Hyper Scape adalah percuma untuk dimainkan (free-to-play).
Dua mode diumumkan setakat ini, iaitu skuad yang terdiri daripada 3 pemain dan solo.
Menggunakan latar belakang masa hadapan pada tahun 2054, pemain akan berentap dalam satu bandar maya yang digelar Neo Arcadia.
Tiada sebarang acara khusus yang diadakan bagi mengumumkan game ini. Sebaliknya, Ubisoft hanya mengeluarkan satu trailer, dan telahpun membuat persiapan awal melalui kerjasama bersama streamer di Twitch dan Youtuber tersohor.
Ini trailer rasmi pertama Hyper Scape dan trailer penerangan overview:

Korang boleh layan ramai streamer yang sedang bermain Hyper Scape di Twitch sekarang, atau korang boleh tonton beberapa Youtuber yang sudahpun mencuba game ini di bawah:

Pada waktu ini, Hyper Scape masih lagi dalam percubaan teknikal di PC yang hanya boleh dimainkan oleh beberapa streamer Twitch yang terpilih. Para penonton juga boleh menyertai streamer tersebut melalui Twitch Drops, namun slot sangatlah terhad.
Hyper Scape akan dilancarkan sepenuhnya untuk PC, PS4 dan Xbox One. Walau bagaimanapun, tarikh pelancarannya belum didedahkan.


Killing Floor 2 Akan Memberikan Resolusi 1080p Di Xbox One X

Tidak lebih dari beberapa hari yang lalu, developer Tripwire Interactive secara rasmi mengumumkan game aksi first-person shooter Killing Floor 2 akan hadir ke konsol Xbox One.

Akan dilancarkan pada 29 Ogos, pengeluaran itu dikatakan akan hadir sekali dengan pek-pek kandungan yang lepas dalam bentuk bundle dan akan mempertingkatkan paparan visualnya. Kini, sudah disahkan bahawa Killing Floor 2 tidak akan dimainkan dalam resolusi 4K di Xbox One X tapi akan dikunci paparannya kepada 1800p.
Semasa Tripwire mengumumkan bahawa Killing Floor 2 akan hadir ke Xbox One buat pertama kalinya, developer menyatakan bahawa mereka sedang menghasilkan peningkatan eksklusif untuk Xbox One X dalam menyokong permainan resolusi 4K. Memandangkan ramai gamer menyokong resolusi 4K untuk kebanyakkan tajuk-tajuk di konsol dengan PS4 Pro dan sistem Microsoft.

Programmer Grafik Senior, Dave Elder mengesahkan bahawa game itu akan dimainkan dalam resolusi 1800p di Xbox One X.
“Xbox One X merupakan platform yang sangat lancar dan senang untuk dihasilkan. Ia mengambil sedikit usaha kejuruteraan untuk mendapatkan asas game Xbox One kami ke Xbox One X. Ia mungkin mengambil masa empat jam untuk usaha memprogramkannya.”
“Killing Floor 2 akan digerakkan pada 1800p, resolusi yang ditetapkan pada Xbox One X. Kami telah melakukan eksperimen dengan resolusi 4K sebenar, tapi frame rate-nya jatuh dilihat terlalu signifikan. 1080p memberikan keseimbangan yang optimal antara kualiti visual dan prestasi dalam Killing Floor 2. Versi PS4 Pro dan Xbox One X untuk Killing Floor 2 akan dimainkan dalam resolusi 1800p, tapi versi Pro menggunakan checkerboarding tapi tidak untuk versi Xbox One X.”

Elder kemudian menjelaskan bahawa mereka masih belum menetapkan sasaran frame rate untuk Xbox One X tapi apa yang pasti ia lebih tinggi dari frame rate di Xbox One.
Killing Floor 2 mungkin tidak memberikan paparan 4K di Xbox One X tapi ia mempertingkatkan tekstur Ultra dan resolusi peta bayangan serta jarak bayangan. Tambahan pula, apabila ia dilancarkan untuk Xbox One, pemain boleh pergi ke item-item kosmetik terbaru dan mode-mode game dalam kandungan pek seperti Tropical Bash, Decent, dan Summer Sideshow.
JomBaca: Bunuh Makhluk Pelik Seram Dalam Dunia VR Di Killing Floor: Incursion!
Sumber: gamerant


Star Ocean 5: Maklumat Tarikh Pelancaran Versi Bahasa Inggeris Hilang!

Gematsu melaporkan info ini daripada Square Enix Online Store, namun sekarang info ini sudah tiada di website nya!

Menurut Gematsu, Square Enix, melalui Square Enix Online Store-nya telah mengumumkan tarikh keramat, tarikh release versi bahasa Inggeris Star Ocean 5: Integrity and Faithlessness, pada 28 June 2016 di Amerika Utara.
Namun, pada waktu 4 pagi waktu tempatan, ketika pihak JomGaming cuba untuk mendapatkan info lebih lanjut daripada Online Store ini, info release date dan versi “Day One Edition” ini sudah tiada!

Daripada laporan Gematsu, jika anda dapat membeli versi Day One Edition ini, anda akan mendapat exclusive in-game DLC yang akan dapat menaikkan stats anda! Anda juga akan dapat beberapa muzik latar dari game Valkyrie Profile dan Valkyrie Profile: Silmeria !

Star Ocean 5: Integrity & Faithlessness telah dilancarkan di Jepun pada 31 Mac 2016 (hari ini!) untuk PS3 & PS4, dan di NA/EU/Asia untuk PS4 sahaja, antara bulan Jun-September tahun ini!
Square Enix Online Store tersilap leak tarikh pelancaran ataupun acah-acah mengada? Sama-sama kita nantikan pengumuman rasmi daripada Square Enix nanti!


Game Multiplayer The Last of Us Berasingan Akhirnya Didedahkan Secara Rasmi

Setelah banyak khabar angin yang muncul, Sony dan Naughty Dog akhirnya mendedahkan secara rasmi sebuah game multiplayer yang sedang mereka bangunkan.
Tiada judul dikongsikan buat masa ini, namun game tersebut merupakan game multiplayer yang diinspirasikan daripada mode Factions yang ada dalam game pertama The Last of Us yang dilancarkan pada 2013.
Dalam kenyataan yang dikeluarkan, Naughty Dog berkata mereka sedang membikin sesuatu yang lebih besar daripada sekadar sebuah mode. Mereka sedang membesarkan studio mereka untuk memastikan mereka mampu membina sebuah game multiplayer yang berasingan (standalone) dan berskala besar.
Sekeping gambar seni konsep telah dikongsikan, memaparkan dua karakter berada di atas beranda bangunan yang di bawahnya penuh dengan kekacauan.

Tiada butiran tambahan dikongsikan setakat ini, dan mereka mengatakan yang lebih banyak info akan mereka dedahkan pada tahun hadapan.
Dalam blogpost yang sama, Naughty Dog turut mengumumkan game remake The Last of Us Part I.


Rocket League Akan Buang Loot Box/Crates Secara Rawak Pada Tahun Ini, Perkenalkan Sistem Baru

Semakin lama, nampaknya banyak syarikat pembangun game yang semakin rasional dalam memahami kehendak para pemain.
Secara dasarnya, Rocket League mempunyai dua jenis transaksi-mikro (pembelian dalam game) — pertama, membeli Crate, kemudian Crate itu akan memberikan item-item secara rawak. Makna kata, pemain tidak akan tahu item apa yang mereka dapat melalui pembelia Crate tersebut. Keduanya, pembelian seperti Rocket Pass Premium, kereta-kereta DLC dan item-item lain yang pemain tahu apa yang mereka akan dapat ketika membelinya.
Dalam kenyataan terbaru yang dikeluarkan Psyonix, mereka telah mengumumkan bahawa sistem pembelian Crate (dapat item secara rawak) akan dibuang dari Rocket League pada tahun ini. Mereka akan menggantikan sistem Crate ini dengan satu sistem baru yang menunjukkan apakah item yang akan pemain dapat apabila membuat pembelian. Satu gedung jualan yang lebih jelas.
Disebabkan Psyonix kini telahpun dibeli oleh Epic Games, kenyataan terbaru ini turut menyebutkan bagaimana langkah ini pernah dilakukan dalam Fortnite: Save the World pada awal tahun ini.
Namun, korang jangan risau, pembelian seperti Rocket Pass Premium, kereta-kereta DLC dan item-item lain tetap akan ditampilkan seperti biasa, bersama-sama dengan satu sistem jualan baru kelak.
Kata mereka lagi, info lanjut tentang sistem baru ini seperti bilakah tarikh tepat ia dilancarkan akan didedahkan dalam bulan-bulan akan datang.
Penulis menjangkakan yang sistem baru tersebut akan mengambil sedikit sebanyak daripada apa yang ada dalam Fortnite — membawakan pembelian item-item yang lebih jelas, tetapi dalam waktu-waktu terhad tertentu.


Cyberpunk 2077 Kembali Ke PlayStation Store Minggu Depan, Sony Sarankan Main Di PS5, PS4 Pro

Setelah lebih daripada enam bulan Cyberpunk 2077 dibuang dari PlayStation Store, Sony dan CD Projekt Red akhirnya telah mencapai kata putus bagi pelancaran semula game open-world itu ke platform tersebut.
CD Projekt Red dalam satu kenyataan telah mengumumkan yang Cyberpunk 2077 akan kembali dipasarkan di PlayStation Store pada 21 Jun 2021. Tiada sebarang komen lanjut tentang perkara tersebut selain hanya tarikh itu.
Walau bagaimanapun, dalam satu kenyataan yang dikeluarkan kepada IGN, Sony telah memberikan sedikit pencerahan berupa amaran dan saranan.
“SIE boleh mengesahkan bahawa Cyberpunk 2077 akan disenaraikan semula di PlayStation Store bermula 21 Jun 2021,” ujar Sony. “Para pengguna akan terus mengalami isu prestasi dengan edisi PS4 sementara CD Projekt Red akan terus memperbaiki stabiliti merentasi semua platform. SIE menyarankan memainkan game ini di PS4 Pro atau PS5 untuk pengalaman terbaik.”
Disember lalu, setelah pelancarannya di konsol begitu teruk yang penuh dengan glitch, Sony telah menyediakan laman khas untuk mengembalikan semula wang pemain secara penuh (full refund), sekaligus membuang game itu dari PS Store dan tidak membenarkan pemain-pemain baharu untuk membelinya.


The Division: Segala Content Untuk Tahun Pertama Diumumkan!

Segala perancangan, update dan DLC sepanjang tahun pertama untuk Tom Clancy’s The Division telah diumumkan Ubisoft.

Mereka telah memperkenalkan perancangan tahun pertama ini dalam sebuah video trailer yang telah mereka lancarkan pada malam tadi.
Antara perkara yang ada dalam tahun pertama ini adalah update percuma Incursions pada April, Conflict pada Mei, DLC berbayar Underground pada Jun, Survival pada musim panas dan banyak lagi.
Korang boleh tonton video trailer tersebut di atas.
Tom Clancy’s The Division akan berada di pasaran pada 8 Mac 2016 di Xbox One, PS4 dan PC.
JomBaca: The Division: Reward Untuk Pemain Open Beta Diumumkan!


JomRakam!: Hantarkan Video Gaming Korang!

JomGaming NAK video gameplay korang yang kelakar, awesome, cemas, gempak dan yang sewaktu dengannya! Apa tunggu lagi, hantarlah link video korang, dan biar guest-writer kitorang, Liza Langkasuka compile dalam artikel mingguan!

Salam semua gamers! Liza nak tanya ni, korang ada tak video killstreak awesome, glitch kelakar seram, aksi comel or lawak sengal dalam game bersama kengkawan korang? Jom bagi Liza kumpulkan setiap Isnin dan bagi gamers satu Malaysia tengok!
Tak kisah lah apa game yang korang mainkan, asalkan klip videonya kelakar, awesome, sengal, ataupun troll – korang just uploadkan ke Youtube dan share dengan Liza, OK?
Semasa menghantar video tersebut, pastikan korang memenuhi syarat-syarat berikut. Senang je!
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*
*Kalau korang tolong hantarkan link video bagi pihak lain, sila sertakan juga nama dan emel pihak tersebut. Biar dia bangga sikit tengok nama dia naik! Hehe
Jadi, jangan malu, jangan segan! Hantarkanlah link video itu ke emel kitorang di [email protected] sekarang jugak! Jangan lupa tau!
Berikut adalah beberapa contoh video yang dihantar ke JomGaming bagi artikel ini:
Bro RiZZu1986 kasi tunjuk ajar macamana nak clear room penuh dengan enemies dalam Tom Clancy’s Rainbow Six Siege. Gile style sangat nih!

Gamer Waja_Asmara menyelamatkan fireteam beliau dari teamwipe ketika menentang pakcik Warpriest di dalam raid Destiny. Fuhh, nasib baik tuh bro!
https://www.youtube.com/watch?v=W6-5OOhhOSw
Korang minat main Rocket League? Nih Tobeng94 kongsi keindahan dunia atas padang Rocket League – syahdu seh!

Video berikutnya kita ada Zafuran yang tengah bawak sniper rifle beliau berkenalan dengan para enemies dalam Destiny. Boom! Headshots!

So apa korang tunggu lagi? Kongsikan dengan kitorang video gameplay korang! Emelkan ke [email protected] sekarang jugak! Liza tunggu tau!
Editor: Siri JomRakam! ini adalah inisiatif dari Liza Langkasuka, seorang console gamer yang juga penulis jemputan di JomGaming. Korang ada video gameplay untuk dikongsikan kepada dunia? Emelkan aje link video ke Liza, dan nantikan artkel JomRakam! ini setiap Isnin!


CoD: Infinite Warfare: Jom Tonton Gameplay Trailer 7 Minit Yang Bertempur Di Angkasa!

Gameplay trailer ini mungkin akan mengubah pandangan anda mengenai Call of Duty: Infinite Warfare.

Dalam sidang media Sony di E3 2016 pagi tadi, mereka telah mengeluarkan gameplay trailer terbaru yang memaparkan babak-babak penuh aksi di angkasa lepas. Di akhir gameplay tersebut, terdapat juga sedikit trailer daripada Call of Duty: Modern Warfare Remastered.
Jom layan gameplay yang berdurasi 7 minit ini:

Call of Duty: Infinite Warfare akan dilancarkan 4 November ini bagi PS4, Xbox One dan PC.
JomBaca: Call of Duty: Infinite Warfare: Pelakon Jon Snow Jadi Penjahat?


Pemain GTA V Ini Habiskan Story Tanpa Terkena Satu Tembakan/Tercedera Langsung

Sama ada korang suka ataupun tidak, Grand Theft Auto V boleh dinobatkan sebagai antara game paling popular dalam sejarah. Hampir lapan tahun selepas pelancaran, ia terus rancak dimainkan dan para pemain masih memecahkan rekod-rekod baharu.
Terkini, seorang pemain GTA V ini telah bermain story dari mula dan menghabiskannya sehingga tamat — tanpa tercedera dan terluka, atau dalam kata lain, tidak mengalami sebarang damage.
Seperti yang kita tahu, dalam GTA V, kita boleh tercedera dari bermacam-macam situasi — dari terkena tembakan, ditumbuk atau ditendang, kemalangan dari pelbagai kenderaan darat, laut dan udara, malah jatuh dari bangunan juga. Namun, pemain ini, UnNameD, langsung tidak mengalami semua itu.
Dalam deskripsi video yang korang boleh tonton di bawah, beliau mendedahkan yang ini merupakan kali ke-48 percubaannya untuk melakukan perkara sedemikian.
Menurut Gamespot, bagi memastikan rekod ini benar-benar dijayakan tanpa sebarang penipuan, beliau menggunakan satu mod di mana karakternya hanya mempunyai 1 nyawa atau HP. Bermakna, sekiranya karakter terkena damage sedikit sahaja, ia akan terus “Wasted”.
Malah, beliau juga menutup abiliti istimewa Trevor, Red Mist, serta tidak memakai apa-apa baju armor.
Korang boleh saksikan gameplay beliau ini selama 9 jam dari awal hingga habis dalam ketiga-tiga video di bawah:

Ini pastinya satu kejayaan yang amat mengagumkan. Seperti kita tahu, dunia GTA V penuh dengan huru-hara dan tembakan-tembakan rambang yang menggila. Kalau kita yang main selalunya bukan setakat banyak terkena damage, malah Wasted juga tidak terkira.


6 Pasukan/Individu Malaysia Layak Ke WESG Grand Finals Di China Selepas Cemerlang Di Kelayakan Asia Tenggara

Pusingan kelayakan World Electronic Sports Games (WESG) peringkat Asia Tenggara telah berlangsung pada hujung minggu lalu di Quill City Mall, Kuala Lumpur. Ia telah menyaksikan 7 game dipertandingkan melibatkan para pemain dari 10 buah negara.
Sumber: Facebook WESG SEA.
Setelah bertarung selama dua hari pada hari Sabtu dan Ahad, merebutkan jumlah hadiah keseluruhan sebanyak USD150,000, empat slot terbaik (Top 4) dari setiap game telah berjaya dicari. Kesemua Top 4 ini akan melayakkan diri ke WESG Grand Finals yang bakal diadakan di Shanghai, China pada Mac 2019.
Para pemain dari Malaysia juga turut mempamerkan prestasi yang cukup cemerlang. 6 pasukan/individu tanah air telah berjaya layak ke negara Tembok Besar itu.
Satu-satunya wakil Malaysia yang menjadi juara ialah Lalasong dalam game Hearthstone. Manakala wakil-wakil lain, mengisi slot Top 4, yang terdiri daripada WG Unity (Dota 2), Frostfire (CSGO), Sphynx (CSGO Wanita), Sookwan (Hearthstone Wanita), dan Phoenix (Vainglory).
Berikut adalah senarai penuh para pemenang untuk kelayakan WESG Asia Tenggara:
Dota 2
Juara: TNC Predator (Filipina)
Naib Juara: WG Unity (Malaysia)
Tempat Ketiga: BOOM ID (Indonesia)
Tempat Ketiga: Veteran (Myanmar)
Counter Strike: Global Offensive
Juara: Alpha Red (Thailand)
Naib Juara: TNC Predator (Filipina)
Tempat Ketiga: Frostfire (Malaysia)
Tempat Ketiga: Revolution (Vietnam)
Counter Strike: Global Offensive (Wanita)
Juara: ArkAngel (Filipina)
Naib Juara: Phoenix (Singapura)
Tempat Ketiga: Sphynx (Malaysia)
Tempat Ketiga: Felis Catus (Vietnam)
Hearthstone
Juara: Lalasong (Malaysia)
Naib Juara: Staz (Filipina)
Tempat Ketiga: Nammon (Thailand)
Tempat Ketiga: Sequinox (Singapura)
Hearthstone (Wanita)
Juara: Yukiusagi (Indonesia)
Naib Juara: Wolfsbanee (Singapura)
Tempat Ketiga: Sookwan (Malaysia)
Tempat Ketiga: Caracute (Filipina)
Starcraft II
Juara: Enderr (Filipina)
Naib Juara: Meomaika (Vietnam)
Tempat Ketiga: Lobo (Singapura)
Tempat Ketiga: StrikE (Thailand)
Vainglory
Juara: Impunity (Singapura)
Naib Juara: Elite 8 (Indonesia)
Tempat Ketiga: Soda Chanh (Vietnam)
Tempat Ketiga: Phoenix (Malaysia)
JomGaming mengucapkan selamat maju jaya kepada wakil-wakil Malaysia yang akan membawa Jalur Gemilang ke China kelak. Semoga berjaya membawa pulang kejayaan membanggakan ke tanah air nanti!


Sony Dilaporkan Cuba Mendamaikan Kojima Dan Konami Untuk Bangunkan Semula Silent Hill

Sony dikatakan sedang cuba untuk merawat luka yang berdarah sejak beberapa tahun lalu.
Satu laporan telah muncul yang mengatakan bahawa Konami dan PlayStation sedang bekerjasama untuk menghidupkan semula game Silent Hill reboot yang pernah menggegarkan dunia gaming pada tahun 2015. Salah satu faktor yang mendorong projek ini, lapor Rely on Horror, adalah disebabkan game itu yang masih lagi menarik minat ramai peminat sehingga kini walaupun sudah kira-kira lima tahun dibatalkan.
Semestinya, untuk membangunkan semula Silent Hill, ia takkan ‘hidup’ tanpa insan paling penting di belakang francais ini, iaitu Hideo Kojima. Seperti yang kita tahu, Kojima dan Konami (pemilik hakcipta Silent Hill) tidak lagi sependapat sejak 2015, sehingga membuatkan game P.T. (demo untuk reboot Silent Hill) dibatalkan, keluarnya Kojima dari Konami, pembentukan Kojima Production sehingga terhasilnya Death Stranding.
Maka disebabkan itu, Sony dilaporkan sedang cuba untuk mendamaikan dua pihak ini, iaitu antara Kojima dan Konami agar dapat membangunkan sebuah game Silent Hill yang mantap.
Antara butiran tentang projek terbaharu ini ialah ia dikatakan akan menggunakan kelebihan headset PlayStation VR untuk PS5. Game seram dalam suasana VR, tidak mengejutkan.
Laporan ini menambah menarik apabila sebelum ini, Kojima ada mengacah para pengikutnya di Twitter tentang beliau sedang mengkaji beberapa bahan untuk membikin game seram.
Apa-apa pun, seperti biasa, ini hanyalah khabar angin. Selagi tiada apa-apa kata rasmi daripada mana-mana pihak, jangan terlalu berharap. Sekiranya benar pun Sony sedang berusaha membaikkan hubungan Kojima dan Konami, tidak semestinya kedua-dua pihak akan bersetuju.


Easter Egg Terbaru Battlefield 1 – Keluarkan Jerung Gergasi Dari Lopak Air!

Siri-siri Battlefield sememangnya cukup terkenal dengan pelbagai easter egg yang sentiasa mengejutkan. Sebelum ini, easter egg yang menampilkan rumah terapung yang terdapat dalam filem Disney, Up telah berjaya dirungkai dalam Battlefield 1.

Terbaru, komuniti yang sentiasa mencari apa sahaja easter egg yang dibawakan DICE ke dalam siri-siri Battlefield, telah berjaya menyelesaikan teka-teki yang akhirnya berjaya mengeluarkan jerung gergasi dari lopak air kecil di map Fort Vaux dalam DLC They Shall Not Pass di Battlefield 1.
JomBaca: Battlefield 1: Premium Friends Kini Kembali Buat Kali Kedua – Jom Ajak Kawan-Kawan Cuba Map-Map DLC!
Easter egg kali ini mempunyai langkah-langkah yang agak rumit sedikit jika hendak dibandingkan dengan easter egg rumah terapung itu. Ia tidak boleh dikeluarkan dengan melakukannya seorang diri, sebaliknya memerlukan pertolongan daripada beberapa rakan kerana perlu menekan beberapa butang secara serentak serta memerlukan “korban manusia”.
Anda boleh saksikannya di bawah, di mana JackFrags menerangkan setiap langkah untuk mengeluarkan jerung gergasi ini daripada lopak air itu:

Kelihatan jerung gergasi ini tidaklah cukup besar jika dibandingkan dengan Megalodon yang terdapat dalam Battlefield 4. Ia umpama anak kepada Megalodon. Apa? Tak pernah tengok Megalodon di Battlefield 4?! Anda boleh layannya di bawah:


Tony Hawk Pro Skater 5: Sang Helang Jatuh Tergolek

Nampaknya game terkini untuk siri Tony Hawk Pro Skater mendapat kritikan teruk di site-site gaming international. Game tersebut dapat dilihat penuh dengan bugs dan glitches yang terlalu teruk hingga mengganggu gameplay secara umumnya.
Sayang sekali THPS5 ni mempunyai kualiti yang sangat teruk, sudah lama industri gaming tidak mempunyai game skate yang menarik seperti Tony Hawk Pro Skater 2 yang menjadi feveret penulis suatu ketika dahulu.
Berikut adalah review-review dari site gaming setakat ini.
Eurogamer – Avoid
The Jimquisition – 2/10
Shacknews – 1/10
Hardcore Gamer – 2/5
Cheat Code Central – 1.5/5
Game Revolution – 2.0
US Gamer – 2.5/5
Destructoid – 5/10


Assassin’s Creed Valhalla Paparkan Trailer Baru, Serta 30 Minit Gameplay Lebih Mendalam

Dalam acara Ubisoft Forward yang berlangsung awal pagi tadi, Ubisoft telah memperlihatkan satu trailer baharu yang menerangkan sedikit gameplay, aktiviti dan kisah yang akan ditampilkan ke dalam Assassin’s Creed Valhalla.
Dalam trailer overview yang berdurasi 6 minit ini, kita dapat lihat bagaimana pemain akan beraksi, berlayar di atas bot Vikings, menggempur wilayah-wilayah England, membangunkan penempatan Vikings di England, customizations dan banyak lagi. Jom layan:

Kemudian, apabila acara utama Ubisoft Forward ini tamat, rancangan selepas itu pula menunjukkan gameplay dan penerangan yang lebih panjang dan mendalam selama 30 minit. Korang boleh tontonnya di bawah:

Acara ini turut mendedahkan tarikh pelancaran Assassin’s Creed Valhalla, iaitu game ini akan dilancarkan pada 17 November 2020 untuk PC, PS4, Xbox One dan Stadia, manakala akan dilancarkan pula ke PS5 dan Xbox Series X pada tarikh yang belum diumumkan.


Dapatkan Overcooked Percuma Sekarang Di Epic Games Store

Perhatian kepada gamer PC sekalian, ada game baik yang korang boleh dapatkan percuma sekarang!
Game percuma yang ditawarkan pada minggu ini di Epic Games Store ialah game pertama Overcooked, sebuah game memasak co-op yang dibangunkan oleh Ghost Town Games. Tawaran percuma ini akan berlangsung dari sekarang 11 Julai.
Apa yang perlu korang lakukan ialah klik di sini, masukkan Overcooked ke dalam akaun Epic korang, dan game ini akan menjadi milik korang buat selamanya.
Selamat memasak, rakan-rakan.


Bloodstained: Ritual Of The Night Akan Hadir Ke Android Dan iOS

Bloodstained: Ritual of the Night, sebuah game yang diinspirasikan oleh Castlevania akan hadir ke Android and iOS menurut penerbit NetEase Games.
Pembangun ArtPlay telah mengumumkan bahawa Bloodstained: Ritual of the Night akan hadir ke Android dan iOS tidak lama lagi. Game itu akan boleh didapati secara muat turun berbayar untuk semua peranti mudah alih.

Versi mudah alih itu akan dilancarkan bersama dengan semua DLC yang ada pada versi konsol termasuklah lebih dari 120 jenis raksasa dan bos, 107 jenis senjata, dan 23 skill senjata. Versi ini juga akan didatangkan sekali dengan sistem achievement.
Pemain akan dapat melihat sedikit pengubahsuaian untuk memastikan ia boleh dimainkan pada skrin kecil. Kawalan dan kombo juga diubahsuai supaya pemain boleh bermain tanpa menggunakan controller. Begitu juga dengan UI yang mudah dibaca dan butang shortcut pada skrin yang memudahkan pemain untuk menukar senjata dan kelengkapan tanpa perlu membuka menu.
Sumber: VG247


Street Fighter 5: Banyaknye Teknik dan Teknologi Fighting Ditemui!

Street Fighters seluruh dunia banyak menghabiskan masa di dalam Beta SFV! Dan yang untungnya kita lah – sebab diorang nih semua jumpa berlambak kombo, teknik dan teknologi untuk kita pelajari! Jom kita study!

Dalam video di bawah, Dreamking23 temui 10-hit kombo juggle untuk disambung dari move anti-air B+HK and B+HP Chun Li semasa V-Trigger! Seriously, opponent korang mesti tak berani nak main lompat-lompat kalau korang berjaya bagi kombo sebegini!

Video Urichinan ini juga menunjukkan macamana juggle V-Trigger Chun Li boleh dipakai!

Kalau korang minat menggunakan M. Bison, Diktator Shadaloo ini nampaknya mempunyai banyak option cancelling! Mesti seronok sambung dengan kombo pepelik dari special move Head Stomp dan Scissor Kicks! Jom tengok M. Bison beraksi di dalam video VsDashgaming ini.

Dalam banyak-banyak karakter SFV, karakter baru Nash dianggap sebagai karakter dengan teknik permainan yang agak sukar dikuasai! Namun ini tidak menghalang EyeOfThundera dari merelease video journey beliau menggunakan Nash. Kombo-kombo menarik ditemui, mungkin korang boleh try nanti!

Kalau korang nak tengok lagi possibilities yang ada dalam SFV ni, cuba korang jenguk kembali video-video kombo yang kitorang post sebelum ini di Street Fighter V: Kombo Cambes Dan Ohsem Dari Fighters Beta SFV! Time to get hyped! Tak sabar tengok apalagi kipas-susah-mati Street Fighter akan jumpa!


Pembangun Control Kata Sony Lebih Bersedia Berbanding Microsoft Untuk Konsol Generasi Baru

Remedy Entertainment membangunkan Control untuk kedua-dua konsol pesaing, PlayStation dan Xbox (selain PC dan Switch). Maka, mereka ada memberikan sedikit komen tentang konsol-konsol generasi terkini yang mereka gunakan untuk bangunkan game.
Ketika bercakap kepada IGN, wakil Remedy, Thomas Puha mendedahkan yang Sony “lebih bersedia sedikit” dengan menyediakan alat-alat untuk kegunaan para pembangun sejak awal. Beliau turut mengatakan yang ia lebih mudah untuk game seperti Control berfungsi di PS5 berbanding Xbox Series X dan S.
Walau bagaimanapun, Puha menyatakan yang kedua-dua konsol tetap bagus untuk membangunkan game. Mereka ketika ini masih lagi belajar untuk mengenali dengan lebih mendalam tentang konsol-konsol baharu ini, dan ia merupakan sesuatu yang biasa untuk satu-satu hardware baharu yang dikeluarkan, dan mereka akan menggunakannya dengan lebih baik dari semasa ke semasa.
“Sony mengekalkan apa yang sudah tersedia berfungsi, software pembangunan dan alat-alat mereka sangat stabil dan bagus sejak awal lagi,” ujar Puha. “Microsoft memilih untuk mengubah beberapa perkara, yang mana mungkin dalam jangka waktu panjang adalah bagus, tapi tentunya ia satu cabaran yang sukar kepada kami pembangun pada awalnya kerana kami perlu menulis semula banyak perkara lain untuk mengambil manfaat untuk beberapa ciri tertentu.”
“Lebih banyak hardware yang kamu ada, lebih banyak perkara yang perlu dikorbankan sedikit apabila kamu adalah studio kecil macam kami, apabila kamu tidak mampu meluangkan terlalu banyak masa untuk memastikan semua platform dalam keadaan yang sangat baik.”
Control, sebuah game aksi yang telah memenangi banyak anugerah, kini boleh dimainkan di PC, PS4, PS5, Xbox One, Xbox Series dan Switch.


Rainbow Six Siege: Biar Betul Kita Boleh Buat 6 Tips Ini?

Hari ini kami nak kongsikan beberapa tips boleh membuatkan korang ternganga dan berkata, “Apa?! Boleh buat macam nih?!” Pelik tapi benar.

Jadi, ayuh, anak muda. Usah melengahkan masa!
1. Enemy Boleh Ambil Armor.
Kalau korang nak tahu, sekiranya armor yang Rook campakkan itu, tak diambil semuanya oleh teammates, enemy akan boleh ambil (kalau diorang sempat datang dan ambillah, haha!)

2. Enemy Boleh Gunakan Deployable Machine Gun.
Kalau korang menggunakan operator Tachanka, pastikan korang meletakkan Deployable Machine Gun di tempat yang benar-benar strategik. Silap haribulan, weapon ini boleh makan tuan kalau jatuh ke tangan enemy!

3. Apa Cara Nak Counter Operator Pulse?
Pernah tak korang terfikir, dengan heartbeat sensor yang ada pada operator Pulse, ada ke cara nak counter? Ya, ada. Operator IQ-lah jawapannya. Special gadget yang terdapat pada IQ boleh mengesan enemy yang sedang menggunakan heartbeat sensor.

4. Doc Boleh Revive Enemy.
Adakah korang mempunyai hati dan perasaan yang terlalu lembut dan tidak mahu lagi pembunuhan sesama manusia yang telah terjadi sejak azali lagi? Ya, korang boleh revive enemy menggunakan pistol ubat yang ada pada Doc dan hentikanlah segala sengketa antara manusia sejagat ini.

5. Baling Grenade Semula Ke Arah Enemy.
Ya, benar, korang baca dengan betul. Korang boleh melakukan gerakan ala-ala Chuck Norris dengan membaling semula grenade ke arah enemy. Kini, korang tidak perlulah lari lintang-pukang apabila ternampak grenade terbang ke muka korang. Baling semula ia ke arah enemy dengan penuh keyakinan!

6. 12 Melee Attack Boleh Musnahkan Barricade Castle.
Korang tak bawa breach charge, kemudian menemui barricade oleh Castle dan terasa seperti perasaan korang dipermainkan? Usah bersedih, anak muda. Korang boleh lakukan 12 melee attack ke arah barricade Castle tersebut dan ia akan pecah. Namun, harus diingat, 12 melee attack akan mencipta bunyi yang kuat, jadi, berhati-hatilah ya.

Jadi, amacam? Ada tak lagi tips pelik tapi benar yang kami tertinggal? Apa kata korang kongsi dengan kami pula.


Senarai Mega Apa Yang Best Di E3 – Press Conference, Livestream, Berita, Spekulasi Dan Macam-Macam Lagi!!

Beberapa hari lagi Electronic Entertainment Expo (E3) akan menampilkan pelbagai berita, trailer (official dan palsu) serta cebisan kegembiraan (atau kekecewaan) bagi kita!

E3 2017 dijadualkan berlangsung di Los Angeles Convention Center, California dari 13-15 Jun 2017. Acara ini biasanya hanya untuk anggota industri video game dan media – tetapi tahun ini, Entertainment Software Association (ESA) mula menjual 15,000 pas umum ke acara ini dari Februari lepas.

JomGaming dah sediakan jadual mudah bagi setiap press conference dan livestream yang akan diadakan nanti. Jom layan dengan kitorang jom!
Nota Editor: Jadual dan artikel ini akan dikemaskini dari masa ke semasa. Terima kasih!
Showcase Pra-E3
E3 belum pun lagi bermula, dan kita sudah pun dihidangkan dengan pelbagai berita pra-E3! Antara yang menarik perhatian kitorang adalah pengumuman bagi:
– Summer Lesson: Allison Snow Seven Days Garden bagi PSVR
– Phantom Wail bagi PS4 dari FromSoftware
– PES 2018 dari Konami
– Need For Speed: Payback dari EA
– Life Is Strange 2 bukan dari Dontnod?
– Crash Bandicoot N. Sane Tampilkan Video Gameplay
– Trailer Baru Star Wars Battlefront 2 Leaked!
– Karakter Marvel vs Capcom Infinite Leak
– Square Enix Umumkan Sebuah JRPG Baru Bertajuk Lost Sphear
– Red Dead Redemption 2 Akan Dilancarkan 2018
– Game Avatar dari Ubisoft Sebelum 2020?
– Ubisoft Umumkan Assassin’s Creed Baru, Far Cry 5, The Crew 2 Dan South Park
– 7 Perkara Anda Perlu Tahu Tentang Far Cry 5
– Tshirt Untuk Assassin’s Creed: Origins Telah Kelihatan Di Sebuah Kedai – Betul Ke Bohong?
– Middle-Earth: Shadow Of War Ditunda Demi Kualiti
– Trailer Sayu The Last of Us 2 Diumumkan
– 7 Perkara Korang Perlu Tahu Tentang FIFA 18
– Dissidia Final Fantasy NT Diumumkan – Bagi Mereka Yang Meminati Final Fantasy Dan Fighting Game
– Death Stranding: Kojima-san Tidak Akan Persembahkan Death Stranding Di E3 2017
– Kad Pre-Order Untuk Assassin’s Creed Origins Dah Leaked!
Press Conference Dan Livestream!

EA Play | 11 Jun, Ahad 3am – Tonton Di YouTube | Twitch

Pembentangan yang sah akan dipersembahkan di EA Play 2017 adalah:
– Star Wars Battlefront II
– FIFA 18
– EA Sports FIFA for Switch
– Madden NFL 18 & Madden NFL Mobile
– NBA Live 18 & NBA Live Mobile
– Need for Speed: Payback
– The Sims Mobile
– The Sims 4
– Expansion Battlefield 1 bernama “In the Name of the Tsar”
– Content baru bagi Star Wars Galaxy of Heroes dan Titanfall 2
Pembentangan yang belum disahkan dan mungkin akan dipersembahkan di EA Play 2017 pula adalah projek antara Electronic Arts dan Hazelight yang diumumkan sejak 2014, tetapi kembali hangat selepas tweet daripada Josef Faras, pengarah studio berkenaan.

Xbox | 12 Jun, Isnin 5am – Tonton Di YouTube | Twitch

Pembentangan yang sah akan dipersembahkan oleh Microsoft Xbox adalah:
– Project Scorpio – Xbox terbaru yang diumumkan E3 lepas dan dipertontonkan April lepas
– State of Decay 2
– Sebuah projek daripada 343 industries yang “bukan Halo”
Pembentangan yang belum disahkan dan mungkin akan dipersembahkan Microsoft Xbox pula adalah:
– Crackdown 3
– Sea of Thieves
– Forza 7
– Fable Fortune
– Gigantic
– Phantom Dust
– Game baru dari Moon Studios
– Title-title indie Microsoft seperti Below dan Cuphead
– Maklumat lanjut berkenaan kerjasama antara Microsoft dan Studio Gobo

Bethesda | 12 Jun, Isnin 12pm – Tonton Di YouTube | Twitch

Pembentangan yang belum disahkan dan mungkin akan dipersembahkan oleh Bethesda adalah:
– Berita mengenai Quake: Champions
– The Elder Scrolls Online: Morrowind
– The Elder Scrolls Legends
– The Elder Scrolls V: Skyrim for Switch
– Wolfenstein: The New Colossus
– The Evil Within 2
– dan sebuah IP baru

PC Gaming Show | 13 Jun, Selasa 1am – Tonton Di Twitch

Acara PC Gaming Show oleh PC Gamer akan menampilkan pembentangan daripada:
– Intel
– Bohemia Interactive
– Tripwire Interactive
– Cygames
– Nexon
– Xbox

Ubisoft | 13 Jun, Selasa 4am – Tonton Di YouTube | Twitch

Pembentangan yang sah akan dipersembahkan oleh Ubisoft adalah:
– Assassin’s Creed baru
– Far Cry 5
– The Crew 2
– South Park: The Fractured But Whole
– Just Dance baru
– dan sebuah IP baru!
Pembentangan yang belum disahkan dan mungkin akan dipersembahkan Ubisoft pula adalah:
– Mario + Rabbids Kingdom Battle for Switch yang leak
– Beyond Good & Evil 2 yang kononnya takkan dibentangkan di E3 2017
– Tom Clancy’s Splinter Cell baru

PlayStation | 13 Jun, Selasa 9am – Tonton Di YouTube | Twitch

Pembentangan yang sah akan dipersembahkan oleh Sony PlayStation adalah:
– Days Gone
– God of War
– Gran Turismo Sport
– Spider-Man
– Uncharted: The Lost Legacy
– Marvel vs Capcom Infinite
Pembentangan yang belum disahkan dan mungkin akan dipersembahkan Sony PlayStation pula adalah:
– Death Stranding
– Detroit: Become Human
– Phantom Wail
– Bloodborne 2
– Dreams
– Knack 2
– The Last of Us Part II
– MatterFall
– Shenmue 3
– Resistance 4
– WiLD
– Call of Duty: WWII
– Destiny 2
– Far Cry 5
– Star Wars Battlefront 2
– That’s You
– Game dari studio Sucker Punch untuk PSVR?
– PS Vita yang baru?

Nintendo | 14 Jun, Rabu 12am – Tonton Di YouTube | Twitch

Pembentangan yang sah akan dipersembahkan oleh Nintendo adalah:
– Super Mario Odyssey dan “pelbagai game Switch”
Pembentangan yang belum disahkan dan mungkin akan dipersembahkan Nintendo pula adalah:
– Arms
– Fire Emblem Warriors
– Splatoon 2
– Xenoblade 2
– Pokemon Stars
– Super Smash Bros. baru
– Mario + Rabbids Kingdom Battle for Switch yang leak

Square Enix | 14-16 Jun – Tonton Di YouTube | Twitch

Square Enix terus bagi jadual livestream diorang. Sila rujuk jadual waktu di bawah dengan waktu Malaysia:
14 Jun

2:45am SQUARE ENIX PRESENTS: E3 2017 OPENING
3:00am 30 YEARS OF FINAL FANTASY
3:30am DISSIDIA FINAL FANTASY NT: THE 101 THEN 1 ON 1!
4:30am SQUARE ENIX PRESENTS: E3 2017 TRAILER LINE-UP
5:45am Agents Of Mayhem: Open World Mayhem with a Touch of Seoul
6:15am F1 2017: A Ride-along with Codemasters
3:45am Kingdom Come Deliverance: Developer Walkthrough
6:30am FINAL FANTASY XIV – Letter from the Producer LIVE at E3 2017

15 Jun

1:00am BEHOLD THE WORLD OF LOST SPHEAR
2:15am FINAL FANTASY BRAVE EXVIUS & MOBIUS FINAL FANTASY – Special Announcement
3:15am SQUARE ENIX PRESENTS: E3 2017 TRAILER LINE-UP
5:30am A Cosplay Guide to Agents of Mayhem
6:00am FFXIV “Trials of Bahamut” Real Escape Game Preview
6:45am FLAME VS BLAZE: 3v3 Action on the Go!
8:00am FINAL FANTASY XV UNIVERSE

16 Jun

1:00am DISSIDIA FINAL FANTASY NT: Most Asked Questions with the Producer and Director
1:45am FINAL FANTASY BRAVE EXVIUS – Special Announcement from the Producers –
2:15am FINAL FANTASY XII THE ZODIAC AGE – E3 Let’s Play & Collector’s Edition Unboxing
3:00am SQUARE ENIX & MILESTONE – MotoGP17 & MXGP3
3:45am SQUARE ENIX PRESENTS: E3 2017 TRAILER LINE-UP
4:45am Focus on Merchandise: Final Fantasy Trading Card Game
5:30am NieR in Concert: “A Deprival in White, A Revival in Black” – Highlights
6:00am NieR: Automata – Emil’s Entertaining E3 Extravaganza
6:45am FINAL FANTASY: BRAVE EXVIUS Live Stream E3 Edition

E3 Coliseum | 14-15 Jun – Tonton Di YouTube | Twitch
Watch live video from TwitchPresents on www.twitch.tv
E3 Coliseum membariskan panel daripada nama-nama besar dalam industri video games dan tetamu khas dari industri lain seperti Jack Black, Neil deGrasse Tyson, James Gunn, Chris Hardwick, Gennifer Hutchison, Ivan Reitman, Jordan Vogt-Roberts dan banyak lagi selama 2 hari!
Anda boleh tonton dan bertanyakan soalan kepada panel di Facebook rasmi E3. Anda juga boleh livestream panel E3 Coliseum di Twitch, Mixer dan YouTube. Tonton sehingga ke akhir hari panel kerana ada kejutan E3 menanti anda.
Inilah jadualnya untuk E3 Coliseum dalam waktu Malaysia:
14 Jun

2.00am God of War: Behind the Curtain
3.00am Inside Bungie
3.30am World Builders
4:30am Assassin’s Creed
5:15am What Game From E3 Will Make You the Next Online Gaming Superstar?
5:45am Bethesda Softworks
6:15am DISSIDIA FINAL FANTASY NT
7:00am Epic Games
7:30am Swing Behind the Scenes With the New Spider-Man for PS4
8:00am Project Scorpio: The Most Powerful Place to Create and Play
9:00am Jack Black in Conversation with Tim Schafer

15 Jun

1:00am New Realities: VR, AR, and Gaming
1:45am Sea of Thieves: Community Spirit
2:30am Gaming Evolved: New Voices, New Visions
3:00am Crash Bandicoot Reunion
3:45am Mortal Kombat: Celebrating 25 Years
4:30am Far Cry 5: A Trip to Hope County
5:00am Call of Duty: WWII — Sledgehammer Games’ Journey Back to the Franchise’s Roots
5:30am Stories Across Screens
6:15am A Conversation with Hideo Kojima and Jordan Vogt-Roberts
7:15am The Indie Revolution
8:00am Middle-earth: Shadow of War — A Behind-the-Scenes Look
8:30am Square Enix
9:00am An Exclusive Surprise

Senarai Developer Dan Game Mereka!

Selain daripada publishers di atas, developers yang dikhabarkan akan mempersembahkan game-game mereka adalah seperti berikut. Game-game dengan (*) adalah game yang masih meniup khabar angin dan spekulasi:

– Project 7 (PC, PS4, Xbox One)

– Call of Duty: WWII (PC, PS4, Xbox One)
– Destiny 2 (PC, PS4, Xbox One)
– Crash Bandicoot N. Sane Trilogy (PS4)

– Ace Combat 7: Skies Unknown (PC, PS4, Xbox One)
– Code Vein (PC, PS4, Xbox One)*
– Project CARS 2 (PC, PS4, Xbox One)
– Tekken X Street Fighter (PS4, Xbox One, Nintendo Switch)*
– Untitled Tamagotchi game (Nintendo Switch)*

– PlayerUnknown’s Battlegrounds (PC)

– Marvel vs. Capcom: Infinite (PC, PS4, Xbox One)

– Cyberpunk 2077 (PC, PS4, Xbox One)*

– Dirt 4 (PC, PS4, Xbox One)
– Micro Machines World Series (PC, PS4, Xbox One)
– F1 2017 (PC, PS4, Xbox One)

– Hunt: Showdown (PC, PS4, Xbox One)

– Kingdom Come: Deliverance (PC, PS4, Xbox One)
– Agents of Mayhem (PC, PS4, Xbox One)

– Call of Cthulhu: The Official Video Game (PC, PS4, Xbox One)
– Insurgency: Sandstorm (PC, PS4, Xbox One)
– Vampyr (PC, PS4, Xbox One)

– Metal Gear Survive (PC, PS4, Xbox One)
– PES 2018 (PC, PS4, Xbox One, PS3, Xbox 360)

– Harvest Moon Lil’ Farmers (iOS, Android, Kindle Fire)
– Harvest Moon: Light of Hope (PC, Nintendo Switch)
– River City: Knights of Justice (3DS)
– Wild Guns Reloaded (PC)

– BattleTech (PC)

– Total War: Warhammer II (PC)
– Sonic Forces (PC, PS4, Xbox One, Nintendo Switch)

– Battalion 1944 (PC, PS4, Xbox One)
– Dragon Quest XI (PS4, Nintendo Switch)
– Final Fantasy VII Remake (PS4)
– Kingdom Hearts III (PS4 and Xbox One)
– Project Octopath Traveler*
– Project Prelude Rune*
– The Avengers Project (PC, PS4, Xbox One)*
– Guardians of the Galaxy (PC, PS4, Xbox One)*

– Borderlands (PC, PS4, Xbox One)*
– Red Dead Redemption 2 (PS4, Xbox One)
– NBA 2K18 (PC, PS4, Xbox One, Nintendo Switch)

– Aven Colony (PS4, Xbox One, PC)
– The Escapists 2 (PS4, Xbox One, Switch, PC)
– Genesis Alpha One (PS4, Xbox One, PC)
– Yoku’s Island Express (PS4, Xbox One, Switch, PC)

– Darksiders III (PC, PS4, Xbox One)

– Batman 2017 (PC, PS4, Xbox One)*
– Middle-earth: Shadow of War (PC, PS4, Xbox One)

Fate/Extella: The Umbral Star (Nintendo Switch)
Sakuna: Of Rice and Ruin (PC, PS4)
Senran Kagura: Peach Beach Splash (PS4)
Shantae: Half-Genie Hero (Nintendo Switch)
Zwei: The Ilvard Insurrection (PC)
Game mana yang paling menarik perhatian korang? Ada game atau berita yang kitorang terlepas? Jom bagitahu kitorang!
 Suka berita gaming dengan nada suara tempatan? Jom follow, like dan share berita JomGaming di Facebook, Twitter, Instagram, Youtube dan Telegram!
Nota Editor: Jadual dan artikel ini akan dikemaskini dari masa ke semasa. Terima kasih!


Saksikan Video Perubahan Penuh Nostalgia 10 Tahun Francais Ini Dari PES 2008 Hingga PES 2018

Video ini pasti akan membuatkan para peminat tegar siri Pro Evolution Soccer mengimbau kenangan sepanjang 10 tahun ini.

Kadang-kala sesuatu yang telah lama berlaku itu terasa seperti baru sahaja semalam terjadi. Begitulah apa yang penulis rasakan apabila menonton video di bawah.
Ia mengimbau apa yang telah terjadi, terutamanya dari segi grafik dan animasi, kepada siri PES sejak 10 tahun yang lalu. Video yang disunting oleh Airton Silva ini memaparkan kepada kita video-video trailer yang telah dikeluarkan Konami dari PES 2008 hingga siri terbaru yang bakal dilancarkan tidak lama lagi, PES 2018.
Sememangnya sebuah video yang penuh dengan nostalgia, jom layan:

Online Beta untuk PES 2018 akan bermula pada bulan ini.
PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: PES 2018: Saksikan Video Montaj Aksi-Aksi Penjaga Gol Ini – Tiada Lagi Kesilapan Pelik Oleh Penjaga Gol?


Babak Pembukaan Adalah Sebab Kenapa The Last of Us HBO Lebih Baik Daripada Game Asal

AMARAN: Spoiler untuk dua episod pertama siri The Last of Us di HBO.
Pada ketika ini, para penonton boleh berbeza pendapat tentang manakah yang lebih bagus — game asal The Last of Us atau siri televisyen adaptasinya?
Kita boleh melontarkan pelbagai pandangan mengenai perdebatan ini, tapi bagi aku, terdapat satu perkara yang membuatkan siri tv ini lebih baik daripada game asalnya.
Dan perkara tersebut adalah babak-babak pembukaan yang telah disajikan dalam dua episod pertama siri ini. Kalau korang dah tonton kedua-dua episod ini, tentunya korang tahu babak manakah yang aku sebutkan ini.

Dalam episod pertama, siri ini telah dibuka dengan perbualan dalam satu rancangan televisyen pada tahun 1968. Seorang saintis, dilakonkan oleh John Hannah, telah bercakap mengenai bagaimana jangkitan kulat Cordyceps boleh menyerang manusia, dan meramal sekiranya situasi itu berlaku, manusia sejagat akan “tewas”.
Dalam episod kedua pula, kita disajikan pula dengan satu kisah pendek berdurasi kira-kira 8 minit, yang mana detik inilah yang membuatkan siri tv ini lebih baik daripada game asal dari segi penceritaannya.
Kita dipaparkan dengan satu babak yang cukup mengejutkan. Kita dibawa ke hiruk pikuk bandar Jakarta, Indonesia pada 2003, iaitu tahun di mana outbreak berlaku dalam siri ini. Kita dipersembahkan dengan lakonan yang cukup mantap oleh Christine Hakim sebagai Ibu Ratna, seorang profesor yang khusus dalam mikologi, iaitu bidang yang mengkaji kulat.
Babak ini sangat memberi impak. Kita dapat lihat ton babak ini yang cukup mendebarkan. Kita dapat saksikan bagaimana Ibu Ratna terkejut kerana dipanggil oleh pihak polis ketika sedang menikmati sarapan. Kemudian, setelah meneliti satu mayat yang sudah terjangkiti (zombi) yang sudah berjaya dibunuh, beliau menggeletar ketakutan.
Ibu Ratna begitu cemas sehingga sanggup mencadangkan agar seluruh bandar Jakarta dibom kerana gusar jangkitan tersebut akan tersebar dengan cepat. Babak tersebut akhirnya ditamatkan dengan permintaan beliau untuk kembali ke rumahnya, untuk meluangkan waktu-waktu terakhir bersama suami dan anak-anaknya.

Babak kira-kira 8 minit ini sebenarnya telah menghubungkan satu lagi babak dalam episod pertama. Kalau korang masih ingat, Joel, Sarah dan Tommy terdengar di corong radio tentang “kekacauan” yang sedang meletus di Jakarta.
Berdasarkan dua episod pertama ini, aku meramalkan yang episod-episod seterusnya akan explore lagi backstory Jakarta ini. Kita mungkin akan dapat saksikan detik di mana outbreak benar-benar berlaku di Jakarta, dan bagaimana pihak berkuasa melepaskan bom pertama di bandar yang cukup padat itu. Ini bukan spoiler, ini hanya jangkaan aku kerana aku juga masih belum tonton episod 3.
Babak-babak pembukaan dalam dua episod pertama inilah yang membuatkan aku berani katakan bahawa penceritaan dalam siri tv ini lebih baik daripada game asal. Ia memberikan lebih konteks tentang bagaimana individu-individu di belakang tabir, bukan orang awam, yang pertama kali menemukan ‘zombi’ ini.
Sampai satu tahap, aku seolah-oleh mahu HBO membikin satu lagi siri spin-off, menceritakan lebih mendalam mengenai apa yang berlaku di Jakarta dan bagaimana sebenar-benarnya kulat itu berjaya menjangkiti manusia. Mungkin ia akan diceritakan dalam episod-episod The Last of Us seterusnya, atau mungkin juga siri spin-off sememangnya dah dirancang?

Sebagai seorang peminat setia filem dan karya-karya dari Indonesia, aku tumpang gembira apabila syarikat sebesar HBO, dan siri segah The Last of Us memilih Indonesia sebagai lokasi untuk explore asal-usul outbreak dalam siri ini.
Siri ini sememangnya sudah disempurnakan dengan skrip, lakonan dan produksi yang cukup mantap untuk mengadaptasi kisah yang ada dalam game The Last of Us. Faithful to the source materials, bak kata orang putih. Apabila ditambah pula dengan backstory yang lebih mendalam sebegini, aku semakin jatuh cinta dengan siri ini.

Aku sememangnya tidak sabar untuk menonton episod-episod seterusnya. Aku berharap, dan aku yakin, di sebalik segala ramalan-ramalan aku ini, aku tetap akan dikejutkan dengan apa yang mereka akan lakukan dengan backstory Jakarta ini.


Fortnite Mobile Dilaporkan Telah Menjana RM57 Juta Sejak Dilancarkan

Platform mobile memang lubuk duit!

Menurut laporan sebuah laman web penganalisis, Sensor Tower melaporkan sejak Fortnite Mobile dilancarkan untuk iOS, game tersebut telah menjana pendapatan sebanyak melebihi USD15 juta (RM57.97 juta).
Awal bulan Mac lalu, Epic Games telah melancarkan Fortnite di iOS, tetapi hanya melalui jemputan yang mana pemain perlu mendaftar terlebih dahulu. Melalui jumlah pemain ini sahaja, Epic telah menjana RM5.9 juta dalam masa 72 jam.
Kemudian, pada minggu lalu, Epic telahpun membuka game ini kepada semua pemain di iOS – tidak memerlukan jemputan lagi.

Menurut Sensor Tower, jumlah pendapatan Fortnite di seluruh dunia telah mencecah USD15 juta (RM57.97 juta), dengan kira-kira USD10.5 juta (RM40.58) telah dibayar kepada Epic, dalam masa hanya 20 hari game ini memulakan fungsi mengwangkan (monetize) pada 15 Mac.
Ia pula menyatakan yang Fortnite Mobile telah dimuat-turun sebanyak 11 juta kali di seluruh dunia.
Dapat dilihat dalam carta yang dikeluarkan seperti di bawah, terdapat dua waktu yang menaikkan pendapatan Fortnite Mobile secara mendadak. Pertama, apabila game ini melancarkan Starter Pack – diskaun yang menawarkan sebuah bundle untuk skin dan vbucks (matawang dalam game). Kedua, apabila game ini dibuka kepada semua pemain di iOS.

Apa yang harus kita ingat, ini hanyalah pendapatan yang dijana melalui platform iOS sahaja. Belum lagi apabila jumlah pemain Android yang jauh lebih ramai mula bermain game ini.
Korang boleh bayangkan bagaimana Fortnite Mobile akan memperoleh keuntungan apabila game ini dilancarkan di Android kelak?


GENG RAID : Kaki Raid, Dan Raid, Dan Raid Lagi!

GENG RAID, nama pun dah macam 24 jam kaki raid. Memang betul-betul a big family. Main dengan diorang bole buat sampai 10 Fireteam, which is (10×6)=60 players. Tak ke ramai tu? Jom! Kita tengok macam mana GENG ni dibentukkan.

GENG RAID [GR] LogoJG: Apa nama clan and bila clan ni ditubuhkan?
GR: GENG RAID & tarikh clan ni ditubuhkan adalah pada 21/11/2014
JG: Kenapa pilih nama clan ni?
GR: GENG – Friendly/Team work/United. RAID –  Our major focus/objective/core in Destiny.
JG: Kenapa clan ni ditubuhkan? Ada future plans ke untuk clan ni?
GR:  Fokus utama clan ini ditubuhkan adalah untuk menyelesaikan mission raid bersama-sama. Matlamat clan ini ditubuhkan/diwujudkan adalah semata-mata untuk menambah kenalan/ahli baru clan dalam dunia Destiny dan secara tidak langsung dapat menyelesaikan masalah kekurangan manpower dalam Fireteam raid mission Vault of Glass (VOG) ketika itu. Ini kerana ketika itu ada 8 ahli clan adalah tidak balance and unfair because 6 people going to raid and 2 people in waiting list, tak adil kalau macam tu.
JG: Siapa original veteran players dalam GENG RAID
GR: Ada 9 player veteran dalam Geng Raid yang terdiri daripada lain-lain clan. Kami terdiri daripada bekas ahli-ahli clan Destiny seperti C4TT, Destiny of Dads dll. Ada juga originated daripada overseas.
Pertemuan sahabat/kenalan dalam dunia Destiny seramai 9 org adalah seperti berikut;
Generated from Bungie’s Site

Blackonifeso,
linuxskate,
muhammadkhairu,
sagiohikari,
talerq,
solarsmoke,
oskarmike,
kungfoozaki
ifiniteultrakill

JG: Apa yang membuat clan ini unik dan kenapa sangat penting?
GR: Clan kami unik kerana terdiri daripada pelbagai peringkat usia dimana paling junior adalah Mr. Cicak berumur 7 tahun dan paling senior berumur 45 tahun ke atas.
Clan kami adalah clan yang betul-betul coordinated/terancang dimana setiap hari setiap misi yang ingin dibuat akan kita set fireteam dalam group WhatsApp “GENG RAID” dan “LFG” yang di create oleh founder dan admin. Selain group WhatsApp, clan kami mempunyai Facebook page Geng Raid Destiny yang aktif berbicara tentang destiny.

JG: Apa criteria yang  GR cari dalam seseorang Guardian? Why?
GR: Kita tak ada criteria dlm pemilihan ahli Geng Raid. Semua boleh masuk asalkan ada minat dalam raid dan apa-apa aktiviti yang GR anjurkan. Semua ahli jika mahu keluar boleh leave bila-bila masa sahaja. Sebab kita mengandaikan bahawa ahli tersebut kurang serasi dengan ahli dalam GR. Sikap saling hormat-menghormati adalah satu perkara yang amat penting dalam menghidupkan semangat setiakawan dlm GR.
Merah dah semua!
JG: Apa yang KinderGuardians boleh benefit dengan clan ni? What can you offer them?
GR: Geng Raid adalah satu nama terbesar dalam dunia Destiny Malaysia. Kami yakin Geng Raid akan menjadi lebih berkembang dan dikenali lebih ramai memandangkan ramai ahli dlm GR sgt proaktif dan sentiasa memberi komitmen sepenuhnya dlm aktiviti harian Geng Raid. Lain-lain founder/admin sentiasa memantau ahli-ahli GR. Jika ada unsur-unsur perkauman atau unsur-unsur yang boleh menimbulkan perbalahan antara ahli GR. Founder/Admin akan segera menjadi org tengah utk pendamaian.
Semua ahli baru GR dijamin oleh Founder/Admin untuk memasuki Raid Mission – dengan syarat:-

Libatkan diri dan bergaul bersama2 ahli GR dlm group WhatsApp.
Microphone mestilah sentiasa ON dan WAJIB sbb communication antara fireteam adalah suatu perkara penting dlm misi menyelesaikan raid mission. (JG: LOL)
Setiap ahli baru GR akan mendapat kawan baru – Guaranteed!!!

SOALAN-SOALAN PERIBADI BAGI GENG RAID

Player terpilih: Fa00dniza
Rank: Member

JG: Apa yang membuatkan Fa00dniza sangat komited dengan Destiny?
Fa00dniza: Destiny adalah game yang pertama berdasarkan MMO FPS-Type game dan memang akan bosan kalau main game ni sorang.
JG: Apa kebaikan Destiny?
Fa00dniza: Game content (Raid puzzle, Quest, Secret, Glitch, Easter Egg) Cooperative play, dengan ini memang senang dapat kawan.
JG: Apa keburukan Destiny?
Fa00dniza: PvP diorang – ramai players suka compete dengan players lain and main terlalu serious.
JG: Apa character kegemaran Fa00dniza? Kenapa?
Fa00dniza: Titan, says suka guns kekerasan dan bukan strategic taktikal.
JG : Daripada Raid Vault of Glass, Crota’s End dan King’s Fall. Mana satu raid yang Fa00dniza suka?
Fa00dniza: sah-sah King’s Fall. Bungie tak bagi Guardians buat raid solo kali ni. Takleh nak masuk raid tembak buta-buta. Mesti ada langkah-langkah tertentu dan strategy dia.
JG: Apa pandangan Fa00dniza tentang tea-bag dalam game?
Fa00dniza: Tea-bagging or not it’s just a game. Get a Life…. Saya tak faham kenapa players yang kene tea-bag – lagi-lagi Malaysians – nak kene amik tea-bag tu personal sangat, game je pun. Kalau kene tea-bag dengan players bawah umur tu faham la, sebab minda masih tak matang..
A Game sepatutnya jadi fun dan stress-relief. Tak ada fun kalau jadi terlalu serious. Bazir masa je nak simpan dendam dekat players lain.
JG: Apakah pendapat anda tentang White Knight players?
Fa00dniza: Walaupun ada players OP atau knowledge dalam Destiny tinggi, ini tetap game. Mungkin diorang nampak cool atau respected dalam game tetapi di realiti bagaimana? Renungkanlah.
Mainlah kerana hendak dapatkan lagi ramai orang untuk main sekali. Tak kesah lah laki atau perempuan. Main sebab ada common interest. Jangan main kebab nak gatai je naaa. (JG: Amboi jawapan dia… LOL)
JG: Apakah pendapat anda tentang game-breaking senjata atau character class imbalance?

Blink Shotgun?
Shadowshot Super?
Sunbreakers Hammer Time?
Stormcallers Electrocution?

Fa00dniza: Bukan senjata atau supers yang membuatkan players overpowered tetapi cara kegunaan daripada Guardians yang membuatkan mereka overpowered. I’ve seen players yang menggunakan supers atau senjata yang perks OP tapi tak dapat kills yang banyak. Example No Land Beyond – sniper yang paling susah nak guna dengan ada daripada mereka ingat senjata tu senjata sampah.
KESIMPULAN
GENG RAID memang from first hand experience, the most coordinated team I tengok so far untuk LonelyGuardians atau untuk KinderGuardians. Setiap kali tengok roster mesti ada yang RAID. Admin-admin mereka juga sangat aktif dalam game. I sendiri pernah masuk Fireteam yang junior division, diorang memang peramah. Tak kesah kaum, memang cara main dengan diorang fun and GR mungkin tak focus dekat crucible sangat, tetapi ada yang kalau nak crucible memang main saje-saje nak jumpa player lain. Facebook page diorang pun sangat aktif tapi ada syarat, nak masuk page ni kene jadi member kepada GENG RAID.
APA LAGI KINDERGUARDIANS Request masuk GENG RAID dan join Facebook page mereka. Hanya Destiny player sahaja yeeeee….


EA Sahkan Satu Lagi Titanfall, Plants vs. Zombies, Need For Speed, Dan Star Wars Akan Dilancarkan Dalam 2019

Di sebalik ramai yang menganggap bahawa Apex Legends sebagai “Titanfall yang dicanang bakal keluar tahun ini”, EA telah mengesahkan yang ada satu lagi game Titanfall akan dilancarkan pada tahun ini.

Sama ada ia merupakan Titanfall 3 atau apa saja judulnya nanti, EA hanya menyatakan yang mereka akan bawakan satu game yang “berkaitan dengan pengalaman Titanfall”. Apa yang lebih menarik tentang game Titanfall tersebut, kata EA, adalah ianya berbayar dan mempunyai sedikit twist kepada francais ini.
EA turut mengesahkan yang Star Wars Jedi: Fallen Order, yang sedang dibangunkan Respawn, kini berada dalam jadual dan tetap akan dilancarkan pada musim luruh 2019, iaitu sekitar antara bulan September dan Disember. Jadi, bagi korang yang risau tentang game ini akan ditunda, boleh menarik nafas lega (buat masa ini).

Selain itu, EA juga mengesahkan yang game baru Plants vs. Zombies dan Need for Speed akan dikeluarkan pada tahun ini.
Perkara ini dedahkan oleh COO/CFO EA, Blake Jorgensen semasa laporan suku tahunan ketiga syarikat tersebut (via Gematsu). Beliau berkata:
“FIFA menyerlah sebagai francais yang mantap dalam keadaan yang kurang stabil dalam industri video game. Di tempat lain dalam bisnes, kami sedang melakukan perubahan bagi menambahbaik pelaksanaan dan memfokuskan R&D. Memandang ke hadapan, kami sangat gembira untuk melancarkan Anthem, IP baru kami, mengembangkan lagi Apex Legends dan pengalaman berkaitan Titanfall, menyampaikan game baru Plants vs. Zombies dan Need for Speed, dan menambah Star Wars Jedi: Fallen Order ke dalam barisan game kami.”

Nampaknya 2019 bakal menjadi tahun yang sangat sibuk untuk EA. Mampukah mereka menambat hati ramai gamers di luar sana?


Hazelight Terpaksa Tinggalkan Tanda Dagang It Takes Two Kerana Tuntutan Take-Two Interactive

Di kala It Takes Two dicalonkan dan menjadi pilihan untuk menang sebagai game terbaik tahun ini dalam pelbagai majlis anugerah, antaranya The Game Awards 2021, muncul butiran mengenai apa yang telah dilalui oleh game itu selama ini.
Pembangun game co-op itu, Hazelight telah diarahkan untuk meninggalkan permohonan tanda dagang untuk ‘It Takes Two’ selepas menerima tuntutan daripada Take-Two Interactive, iaitu syarikat induk kepada kepada banyak francais terkemuka seperti Grand Theft Auto, Red Dead Redemption, Borderlands dan banyak lagi.
Menurut Eurogamer, tuntutan tanda dagang ini sebenarnya berlaku sebelum pelancaran It Takes Two lagi, iaitu sebelum Mac 2021.
Seorang jurucakap dari Hazelight telah memberitahu Eurogamer bahawa syarikat itu tidak boleh memberikan sebarang komen terhadap pertikaian tuntutan itu, dan berharap perkara tersebut dapat diselesaikan.
Kenyataan dari Hazelight juga tidak menyebutkan bagaimana ia akan memberi kesan kepada keupayaan mereka untuk menjual atau memasarkan It Takes Two pada ketika ini — sama ada perlu menukar judul game tersebut, atau kebenaran untuk menggunakan judul sama dalam sekuelnya (sekiranya ada).
Rekod-rekod dari Pejabat Paten Amerika Syarikat menunjukkan Take-Two menuntut lebih banyak perkataan seperti “rockstar”, “social club”, “mafia”, “civilization” dan banyak lagi.
Menurut Eurogamer lagi, sebuah jenama buku muzik yang membicarakan tentang persembahan secara langsung, “Think Like A Rockstar”, juga telah meninggalkan tanda dagang mereka kerana menerima tuntutan undang-undang daripada Take-Two.
Ketika artikel ini ditulis, Take-Two belum mengeluarkan sebarang kenyataan mengenai perkara ini.
Sebagai peminat game-game yang dibangunkan Hazelight, kami berharap tuntutan ini tidak akan memberikan apa-apa kesan besar kepada game mereka akan datang.
Dalam reviu Boleh Beli or Boleh Blah!?, kami menyatakan:
“Seandainya korang ingin mencari sebuah game co-op yang sungguh menghiburkan dan penuh aksi mendebarkan, dengan idea-idea menggila yang mampu membuatkan mulut ternganga, ditambah pula dengan mini game sampingan yang melucukan, It Takes Two adalah game BOLEH BELI. Korang dan pasangan/rakan co-op akan dibawa ke satu alam fantasi bermula dari bilik tidur, stor, taman di hadapan rumah, bawah tanah, sehinggalah ke angkasa yang amat menyeronokkan.”


Koleksi Game Segera PlayStation Plus Oktober 2016

Sedar tak sedar, kita dah nak masuk ke bulan ke-10 untuk tahun 2016. Jom tengok game apa yang akan diberikan untuk para pelanggan PlayStation Plus bulan hadapan.

Bulan Oktober 2016 menjanjikan pelbagai senarai game AAA yang sememangnya menarik. Namun, game-game yang akan diberikan untuk langganan PlayStation Plus bagi akaun Asia (R3) juga tidak kurang hebatnya.
Berikut adalah senarai game untuk PS4, PS3 dan PS Vita:

Resident Evil (PS4)
Lords of the Fallen (PS4)
Mad Riders (PS3)
Tom Clancy’s EndWar (PS3)
Samurai Warriors 4 (PS Vita)
Prince of Persia: Revelations (PS Vita)

Senarai game-game di atas akan boleh anda dapatkan dari 6 Oktober hingga 3 November 2016.

Selain itu, Sony juga akan memberikan beberapa content percuma untuk bulan hadapan. Antaranya adalah:

Resident Evil Umbrella Corps Theme
Alienation Theme
TORO World Clock Theme


Kerana Takut Dengan Kekuatan Pemain PES Asia Tenggara, WESG Tak Pertandingkan PES 2018 Di Rantau Ini?

Sekejap ada, sekejap tiada.

Kehadiran game PES 2018 dalam World Electronic Sports Games (WESG) untuk musim 2018/2019 telah menimbulkan beberapa kekeliruan. PES 2018 sememangnya telah diumumkan sebagai antara game yang akan dipertandingkan dalam Grand Finals WESG yang bakal berlangsung pada Mac 2019 di China.
Ia telah menimbulkan sedikit kontroversi apabila bagi pusingan kelayakan peringkat Asia Tenggara, PES 2018 tidak tersenarai. Isu ini menimbulkan amarah yang cukup besar kepada komuniti PES Asia Tenggara kerana rantau ini adalah satu-satunya rantau yang tidak mengadakan pusingan kelayakan untuk PES 2018.
JomBaca: Pendaftaran Untuk WESG Pusingan Kelayakan Asia Tenggara Kini Telah Dibuka – Masa Untuk Harumkan Nama Malaysia!
Sebagai makluman, WESG menawarkan 4 slot PES 2018 kepada pusingan kelayakan Amerika, Eropah (4), Asia Pasifik (5), Afrika (1), dan 2 slot jemputan — menjadikan jumlah pemain yang akan berentap di Grand Finals nanti adalah 16 pemain.

Terbaru, ada laporan yang berbeza pula. Ada peminat yang menanyakan tentang ketiadaan PES 2018 dalam pusingan kelayakan Asia Tenggara kepada Twitter rasmi WESG. Jawab akaun tersebut, pemain PES 2018 dari Asia Tenggara akan diambil, namun, ia akan melalui pemilihan secara online. Kata kenyataan itu lagi, pusingan kelayakan Asia Tenggara hanya menyedia 5 game yang dipertandingkan secara offline (LAN), manakala kelayakan PES 2018 pula akan berlangsung secara online.
Katanya lagi, pengumuman baru akan dibuat di laman web rasmi mereka tentang kelayakan PES 2018 ini, dan semasa artikel ini ditulis, semakan yang dilakukan oleh kami, masih tiada PES 2018 ditawarkan dalam pusingan kelayakan Asia Tenggara.

Hi, we only have 5 games for SEA LAN game, and PES is supposed to be held online. Please keep an eye on our website and wait for our official announcement. We always think highly of our participants and players, you can also leave your comments here regarding game titles:) https://t.co/sURE3lEGMM
— WESG (@WESGcom) July 5, 2018
Mengapa pihak penganjur umpama menganaktirikan pemain PES di Asia Tenggara? Komuniti PES rantau ini ada teorinya tersendiri.
Tahun lalu, WESG 2017 telah mengadakan satu pertandingan pertunjukan untuk PES 2018. Hanya tiga negara terbabit dalam pertandingan ini iaitu China, Jepun dan wakil dari Asia Tenggara. Dua pemain dari Indonesia, Batara Riasta dan Lucky Ma’arif telah dijemput kerana berjaya menduduki tempat kedua dalam PES League Asia 2v2 yang diadakan pada Bangkok, Thailand.
Pertandingan pertunjukan PES 2018 di WESG 2017 ini telah menyaksikan kedua-dua pemain Indonesia ini membelasah para pemain China dengan jaringan-jaringan yang besar. Malah kedua-dua pemain Garuda ini berjaya menduduki tempat kedua dan ketiga, yang mana tempat pertama dimenangi oleh pemain Jepun, Karaage.
Kredit gambar: GamePrime.
Selepas ‘membawang’ dan kupasan yang mendalam, komuniti PES Asia Tenggara telah menyimpulkan bahawa pihak penganjur WESG, yang berasal dari China, telah serik dan takut untuk menjemput semula pemain-pemain Indonesia khususnya, dan pemain dari Asia Tenggara amnya ke dalam pertandingan esports ala Olimpik itu lagi selepas kekuatan yang dipamerkan oleh Batara Riasta dan Lucky Ma’arif.
Maka, disebabkan itulah, kata komuniti PES Asia Tenggara, WESG untuk musim baru ini tidak menawarkan pusingan kelayakan untuk PES 2018 di peringkat rantau ini.
Kata kami, itu mereka baru sahaja lihat kehebatan pemain Indonesia. Belum lagi melihat ketangkasan pemain-pemain dari Vietnam dan Thailand — dua negara yang sering mendominasi pertandingan PES rantau ini. Jangan dilupa, para pemain PES dari Malaysia juga cukup disegani dan sentiasa memberikan tentangan yang cukup hebat dalam mana-mana pertandingan yang dianjurkan.
Karaage, Batara Riasta dan Lucky Ma’arif semasa penyampaian hadiah di WESG 2017.
WESG merupakan tournament esports antarabangsa yang telah dianjurkan selama beberapa tahun sebelum ini oleh Alisports, anak syarikat Alibaba Group yang dimiliki Jack Ma.
WESG edisi 2018-2019 ini yang dicanang sebagai acara Olimpik Esports terbesar akan berlangsung dari Julai 2018 – Mac 2019 nanti dan akan melibatkan 38 buah negara dari rantau China, Jepun, AS, Kanada, Russia, Asia Tenggara dan Oceania!
Pada tahun ini, jumlah prizepool WESG telah mencapai USD5.5 juta dengan prizepool peringkat ASEAN mencapai USD150,000!
7 acara game yang diadakan untuk pusingan kelayakan Asia Tenggara, setakat ini, adalah:

DotA 2 (Kumpulan umum/campuran)
CounterStrike: Global Offensive (Kumpulan umum)
CounterStrike: Global Offensive (Kumpulan wanita)
Hearthstone (Kumpulan umum)
Hearthstone (Kumpulan wanita)
StarCraft II (Kumpulan umum)
Vainglory (Kumpulan umum)

JomBaca: Air Asia Ajak Atlit Esports Lelaki & Wanita 38 Negara Sertai WESG, Tourney Ala Olimpik
Akhir kata, artikel kali ini bukanlah semata-mata untuk membawang atau membuat spekulasi liar tentang mengapakah WESG menganaktirikan para pemain PES Asia Tenggara.
Apa yang cuba kami sampaikan ialah pemain PES yang ada di rantau ini memiliki skil yang bertaraf antarabangsa. Malah, komuniti PES di sini secara keseluruhan sangat aktif dalam menyokong dan memeriahkan siri game ini. Agak sayang apabila bakat pemain dan kemeriahan PES di Asia Tenggara dibiarkan begitu saja tanpa keterlibatan mereka dalam acara esports yang cukup besar seperti ini.

Terima kasih NEST Gaming sebab sudi bersembang dengan kami mengenai perkara ini.


Fortnite Perkenalkan Crossbow, Tema Hari Kekasih Disajikan Pada Hari Ini

Kepadamu kekasih…

Minggu yang baru, kemaskini yang baru untuk Fortnite. Epic Games baru sahaja mengeluarkan nota patch baru – mendedahkan apakah pembaharuan yang akan dibawakan ke dalam kedua-dua mode, Battle Royale dan Save the World.
Fortnite Battle Royale akan memperkenalkan satu lagi senjata baru, iaitu Crossbow. Busur silang ini akan menyajikan serangan terhadap pemain lawan dengan gerakan yang lebih senyap, dan apa yang paling menarik adalah ia tidak memerlukan sebarang penambahan ammo (unlimited ammo).

Aim for the 💜 pic.twitter.com/2TVMkUMELf
— Fortnite (@FortniteGame) February 7, 2018
Untuk mode Save the World pula, ia ditambah dengan Quest bertemakan Hari Kekasih. Kata Epic, minggu ini hanyalah kemaskini yang ringan, yang mana lebih banyak kandungan Hari Kekasih akan dibawakan pada minggu-minggu akan datang dalam mode PvE ini.

Korang boleh baca nota patch penuh untuk kemaskini 2.4.2 ini di sini.


Dying Light 2 Ada Trailer Baru Yang Fokus Kepada Story, Lebih Parkour, Lebih Zombi

Sekuel kepada game parkour-zombi ini telah mendapat trailer baru.
Dying Light 2 akan membawakan watak utama Aiden Caldwell dalam perjalanannnya bertemu dengan pelbagai faction dalam dunia apokalips itu. Jom saksikan trailer terbaru ini:

Dying Light 2 akan dilancarkan pada tahun 2020 untuk PC, PS4 dan Xbox One.


Jom Sertai Pertandingan PES 2019 Di Gelang Patah, Johor Pada Februari Ini

Pada awal bulan hadapan, JByte Gaming dengan kerjasama Kelab Belia Sukan Am PG (KBSA) bakal menganjurkan sebuah pertandingan PES 2019 di Gelang Patah, Johor Bahru, Johor.

Acara ini merupakan pertandingan esports pertama yang dianjurkan oleh mereka pada tahun 2019, yang diiktiraf oleh PES Malaysia. Bermakna, pertandingan akan memberikan mata kepada lapan pemain terbaik yang mana acara kemuncaknya nanti akan diadakan di Bangkok — iaitu PES SEA Finals 2019
Berikut ialah butiran yang perlu korang tahu tentang acara ini:
Nama Acara: JByte PES 2019 Football WarTarikh: 2 Februari 2019Lokasi: JByte Gaming Studio Gelang PatahMasa: 10 pagi – 6 petangYuran Pendaftaran: RM 25/setiap pemainHadiah Kemenangan:Juara: RM400Naib Juara: RM200Tempat Ketiga: RM150Tempat Keempat: RM100Ke-5 hingga Ke-8: RM50/setiap pemain
Acara ini turut mendapat sokongan Kementerian Belia & Sukan Malaysia (KBS), Aksiz dan JomGaming.

Berminat? Korang boleh terus mendaftar di pautan ini.


Final Fantasy XV: Video Kitaran Siang Dan Malam FFXV!

IGN kembali lagi dengan siri IGN First mereka yang memaparkan kitaran siang dan malam dalam game FFXV. Cun woh! Layan jom!

Jika korang pernah bermain Episode Duscae sebelum ini, korang mesti perasan kitaran siang dan malam ketika bermain. Sewaktu siang, korang boleh lihat permandangan yang indah dan apabila muncul malam, korang boleh lihat pemandangan indah di langit pula. Bintang-bintang berkerdipan dan suasana malam hening menggamit bumi Duscae yang indah.
Duscae di waktu siang
Terdapat dua sub-quests dalam Episode Duscae yang memerlukan korang menikmati keindahan bulan bintang di kala malam dunia FFXV. Dan apabila malam menjelma, lampu suluh yang berada di baju Noctis & rakan-rakan akan dibuka dan memang gelap sangat kalau tak ada lampu suluh.
Sub-quest dengan seluruh party member dan Prompto si photographer amatur
Sub-quest dengan Ignis
Lampu suluh terletak di baju masing-masing dinyalakan ketika malam tiba
Dan jika korang pernah bermain Episode Duscae jugak, korang mesti tahu bahawa apabila malam tiba, terdapat lebih banyak musuh dan monsters lebih kuat akan muncul dan korang tak sedar pun kewujudan mereka sebab memang gelap suasananya.
Saya masih ingat, apabila malam menjelma, saya cepat-cepat lari ke arah camping site (tapak perkhemahan) sebab level saya masa itu masih rendah dan saya asyik kena ketuk sampai mati je dengan goblin. Haha.
Final Fantasy XV bakal keluar di seluruh dunia pada 30 September 2016, di platform PS4 dan Xbox One.


Destiny: Raid VoG, CE, KF, WotM Diperbaharui, Buku Rekod Terakhir – Age of Triumphs Sebagai Penutup Destiny

Setelah 2 tahun setengah, Destiny bakal menemui event yang terakhir. Terdapat beberapa update kepada kesemua raid lama untuk Guardians yang ingin kembali ke nostalgia raid Vault of Glass dan Crota’s End di light level tertinggi masa kini.

Di dalam twitch reveal Bungie pada 8 Mac 2017, buku rekod Age of Triumph diumumkan akan dilancarkan pada 28 Mac 2017 sebagai penanda penamat Destiny.

Buku record Age of Triumph merangkumi 13 muka surat berkategori berbeza bermula dari 1st day sehingga lancarnya update terbaru untuk event terakhir ini. Dari pada segi story mission, strike, aktiviti PvE, aktiviti PvP dan subclass karakter akan dicatatkan di dalam buku ini.
Buku rekod Age Of Triumph
Kepada Guardians yang dapat menghabiskan buku ini di Rank 7 boleh membeli baju yang mempunyai logo Age Of Triumph bersama gamertag di lengan baju tersebut.
Baju Age Of Triumph
Guardians sering meminta Bungie untuk membawa raid lama kembali dan kini raid tersebut sudah di update dengan content baru serta weapon dan armour di light 400 yang tertinggi masa kini. Bungie juga akan membawa kembali kegemilangan pistol Fatebringer dan Vex Mythoclast yang digilai ramai sejak year 1 di light terbaru. Setiap minggu Bungie akan memberi level 42 raid di 390 Light — dengan kesemua challenges aktif pada masa yang semua.
Minggu pertama Age of Triumph akan membawa Guardians ke Crota’s End dan Vault of Glass pula akan dibuka pada minggu kedua. King’s Fall akan diadakan pada minggu ketiga dan Wrath of the Machine pada minggu berikutnya. Apabila kesemua raid telah diperbaharui di light 390, ia tetap boleh dimainkan dan akan kekal tanpa weekly challenge walaupun bukan merupai weekly featured raid of the week. Setiap raid sekarang akan memberi ornament slot untuk armour manakala di raid Wrath of The Machine akan mendapat tambahan slot kepada 2 slot ornament setiap armour.
Weekly Featured Raid
Age of Triumph merupakan content terakhir bagi Destiny sebelum keluar Destiny 2 akhir tahun ini. Segala barang yang dibeli menggunakan Silver tidak akan di bawa ke Destiny 2. Deej, community manager Bungie turut berkata Destiny 2 akan dipamerkan di E3 2017.


The Inpatient Dan Bravo Team Sudah Ada Tarikh Pelancaran, Bakal Tiba Pada Akhir Tahun

Kedua-dua game VR yang dibangunkan oleh studio terkenal dengan Until Dawn bakal tiba pada akhir tahun ini.

Supermassive Games tampil yakin dengan PS VR apabila mendapat sambutan menggalakkan bagi game VR seperti Until Dawn: Rush of Blood dan Tumble VR.
Kali ini, pencipta Until Dawn kembali dengan dua game eksklusif PSVR iaitu The Inpatient dan Bravo Team.
The Inpatient VR memasuki elemen psikologi fikiran anda.
Dalam The Inpatient, anda akan bermain sebagai seorang pesakit yang tiada memori tentang diri sendiri dan tidak tahu menahu bagaimana pesakit sampai ke hospital ini. Saksikan trailer baru di bawah:

The Inpatient membangkitkan persoalan siapakah diri anda sebenar dan cara anda untuk mengetahui diri adalah terpulang kepada pilihan yang ditawarkan dalam game ini.
Semestinya setiap keputusan akan membawa ke satu akibat. Akibat baik atau buruk? Nantikan The Inpatient pada 21 November 2017 hanya untuk PS VR.
Satu lagi game dilancarkan untuk PS VR adalah Bravo Team iaitu merupakan game menggabungkan aspek VR bersama first-person shooter dan anda boleh bermain secara solo atau co-op.

Ditugaskan dalam satu pasukan, Bravo Team membawa anda ke era moden Eropah Timur fiksyen yang bakal menguji kebolehan taktikal tempur dan kemahiran menembak.
Game ini boleh dimainkan menggunakan controller Dualshock 4 biasa atau PS Move tetapi lebih menyeronokkan bermain guna controller PS VR Aim.
Sertailah ahli pasukan Bravo Team.
Bravo Team bakal dilancarkan pada 5 Disember 2017 eksklusif untuk PS VR.


Mahu Menjadi Wakil Negeri Johor Dalam FIFA Dan PES? Jom Sertai Sesi Pemilihan Ini

Mana pemain handalan FIFA dan PES dari negeri Johor? Inilah masanya untuk harumkan nama negeri tercinta!

JByte Gaming Studios akan menganjurkan JOHOR e-SPORT CHAMPIONSHIP PES 2019 & FIFA 19 pada hujung minggu ini. Pertandingan yang dipersembahkan oleh Kementerian Belia & Sukan serta dikuasakan Kelab Sukan Elektronik Harimau Selatan ini akan menawarkan hadiah kemenangan terkumpul sebanyak RM1,300.
Selain hadiah tersebut, ganjaran yang lebih utama ialah juara akan mewakili negeri Johor dalam dua game bola sepak ini ke Hari Sukan Negara yang dijangka akan berlangsung pada Oktober 2019 kelak.
Berikut ialah butiran yang perlu korang tahu tentang sesi pemilihan ini:

Nama Acara: JOHOR e-SPORT CHAMPIONSHIP
Lokasi: Plaza Pelangi Johor Bahru (Google Maps)
Tarikh: 19 dan 20 April 2019
Masa: 10 pagi hingga 5 petang
Yuran Pendaftaran: RM10

Berminat? Korang boleh dapatkan maklumat lanjut atau mendaftar melalui pautan ini.


The Division 2: Saksikan Trailer Story Terbaru, Private Beta Mula 7 Februari

Sudah bersedia untuk menjadi Agent dan menyelamatkan Washington pula?

Ubisoft baru sahaja mengeluarkan video trailer terbaru untuk game sekuel shooter akan datang mereka, The Division 2. Dalam trailer kali ini, ia memperlihatkan apakah jalan cerita yang bakal dibawakan ke dalam game ini, dan korang boleh saksikannya di bawah:

Bersama-sama dengan trailer ini, Ubisoft telah mengumumkan tarikh untuk Private Beta. Sesi percubaan ini akan diadakan dari 7 Februari hingga 10 Februari ini untuk mereka yang telah pre-order The Division 2 di PC, PS4 dan Xbox One.
Seperti yang telah dilaporkan sebelum ini, untuk versi PC, The Division 2 telah meninggalkan gedung jualan Steam, dan kini boleh dibeli melalui Epic Games Store dan Ubisoft Store. Walau bagaimanapun, bagi korang yang telah pre-order game ini terlebih dahulu di Steam (ketika masih ada lagi Steam), korang tetap akan mendapat akses kepada Private Beta.
The Division 2 akan dilancarkan pada 15 Mac ini untuk PC, PS4 dan Xbox One.


“Pokémon GO Bahaya, Lalai Dan Haram” – Penceramah Bebas

Pandangan anda tentang Pokémon GO mungkin tidaklah sama dengan pandangan tokoh agama di negara ini.

Pokémon GO kini merupakan fenomena global, walaupun ia masih lagi belum dilancarkan di Malaysia. Peminat tegar siri Pokémon di negara ini masih belum dapat merasai keseronokan bermain game mobile ini, namun seorang penceramah bebas telah memberikan pandangannya mengenai game ini.
Menurut laporan Malaysiakini, yang mengambil laporan Berita Harian, Shahrizan Daud berkata, Pokémon GO turut dianggap sebagai perjudian kerana membabitkan pertaruhan wang apabila setiap raksasa Pokemon yang berjaya ditangkap akan diberikan ganjaran. Beliau menambah, game yang berbahaya dan melalaikan seperti Pokémon GO diharamkan dalam Islam kerana membawa ancaman kepada pembangunan ummah dan ekonomi.
Oleh itu, Shahrizan mengatakan, umat Islam dilarang melakukan perkara yang melalaikan dan membawa kerugian serta ketagihan kerana masa yang ada seharusnya dimanfaatkan sebaiknya.
“Game Pokémon GO bukan saja melalaikan malah turut membahayakan nyawa pemain apabila terdapat laporan menyatakan segelintir individu sanggup memasuki kawasan larangan serta keluar pada waktu panas tengah hari, semata-mata untuk menangkap raksasa Pokemon. Banyak faktor yang menjadi penghalang atau gangguan kepada umat Islam untuk menempa kejayaan serta menjauhkan mereka daripada beribadah serta berbuat baik. Perkara ini sedikit sebanyak memberi impak negatif kepada pembangunan ummah,” kata pendakwah popular itu.

Semalam, Ketua Polis Negara, Tan Sri Khalid Abu Bakar mengatakan sebaliknya. Beliau berkata, pihak polis tiada sebarang perancangan untuk menghalang mana-mana anggotanya untuk bermain game ini melainkan ia mempunyai elemen perjudian atau memberikan sebarang ancaman kepada keselamatan.
Sebelum ini, Ketua Diyanet-Sen, iaitu Kesatuan Imam-Imam di Turki, Mehmet Bayraktutar telah menyatakan kebimbangan beliau tentang pemain-pemain game ini yang sesuka hati memasuki kawasan suci Islam seperti masjid.
[KEMASKINI] 22/7/2016, 9:50 pm:
Mufti Perak, Tan Sri Harussani Zakaria telah menyarankan kerajaan pusat untuk mengharamkan Pokemon GO, lapor TheMalayMailOnline, yang memetik laporan Berita Harian.
Beliau yang mengakui tidak mempunyai begitu banyak pengetahuan tentang game ini, namun mengatakan ia sepatutnya tidak dibenarkan di dalam negara ini jika benar ia melibatkan elemen perjudian.


Game Avatar Keluaran Ubisoft Tidak Akan Dilancarkan Sebelum April 2020

Ubisoft telah umumkan game Avatar terbaru sedang dalam pembangunan mereka pada bulan Februari lalu. Namun, satu perkara yang hilang tentang pengumuman itu – tarikh keluarannya.

Ubisoft telah memberikan banyak maklumat tentang bila kita boleh kembali ke Pandora. Wakil Ubisoft menunjukkan bahawa mereka tidak mahu mengeluarkan game tersebut terlalu jauh ke depan dari tarikh tayangan filemnya:
“Avatar ialah satu daripada jenama hiburan yang terbesar dan paling berkuasa. Game pertama kami adalah menguntungkan dan kami ada perancangan yang hebat untuk yang terbaru, dengan studio dan enjin yang kuat. Filemnya akan ditayangkan pada hujung tahun 2020, jadi game kami tidak akan dikeluarkan sebelum FY21.”
Tahun Fiskal 2021 (FY21) untuk Ubisoft tamat pada 31 Mac 2021. Ini bermakna keluaran semasa untuk game tersebut adalah di antara 1 April 2020 dan 31 Mac 2021. Tarikh-tarikh itu jatuh pada tarikh yang sama Avatar 2 ditayangkan di pawagam iaitu pada 18 Disember 2020.

Walaupun tahun fiskal bermula pada bulan April, Ubisoft nampaknya tidak boleh mengeluarkan game itu dengan lebih awal. Jika tiada halangan, game itu akan ditayangkan di persidangan E3 tahun 2020 dengan tarikh keluaran akhir tahun dan pada masa yang sama filem sekuelnya ditayangkan.
Hanya sedikit sahaja maklumat yang ada mengenai produksi game tersebut buat masa ini. Game itu akan dihasilkan oleh Massive Entertainment, divisyen Ubisoft yang bertanggungjawab untuk game Tom Clancy’s The Division dan South Park: The Fractured but Whole. Ia juga akan menggunakan enjin Snowdrop. Game terbaru Avatar akan dikeluarkan untuk PC dan konsol, tapi masih belum mengesahkan secara spesifik konsol mana yang akan dikeluarkan.


Gameplay God of War Terbaru Tidak Akan Diperlihatkan Di PlayStation Experience 2016

Bilakah mereka akan menunjukkan gameplay God of War yang terbaru?

Semasa acara E3 2016 lalu, Sony telah mengumumkan God of War terbaru dengan memperlihatkan gameplay selama 10 minit. Saban hari, peminat tertanya-tanya, bilakah akan adanya gameplay yang terbaru selain yang telah mereka tunjukkan sebelum ini.
Terbaru, pengarah game ini, Cory Barlog telah mengesahkan bahawa sebarang gameplay God of War tidak akan diperlihatkan di PlayStation Experience 2016, sebuah acara Sony yang akan diadakan di Anaheim, California pada 3 dan 4 Disember ini. “Dukacita, saya tidak akan memperlihatkan apa-apa tentang game ini di PSX, hanya akan pergi ke sana untuk bertemu para peminat dan bermain game,” kata Barlog.

Sadly, I won't be showing anything of the game at psx, just heading there to hang out with playstation fans and play games.
— Cory Barlog 🖖 (@corybarlog) October 21, 2016
Barlog menambah, “tapi saya berjanji kami akan memperlihatkan sesuatu yang sangat mengagumkan apabila ia sudah bersedia.”

but I promise we will be showing something really awesome when it is ready.
— Cory Barlog 🖖 (@corybarlog) October 21, 2016

Sebelum ini, mereka turut mengesahkan bahawa God of War terbaru ini tidak akan mempunyai mode Multiplayer dan ia bukanlah game terakhir untuk Kratos.


Injustice 2 Gameplay Trailer Pula Sudah Keluar!

Kita baru sahaja mendapat berita bahawa game daripada developer NetherRealm Studios iaitu Injustice 2 akan berada di pasaran pada 2017.

JomBaca: Injustice 2 Akan Datang Pada 2017! Kini Dengan Baju Besi Bercahaya Neon!
Semalam Warner Bros. Interactive Entertainment dan NetherRealm Studios telahpun mengeluarkan gameplay trailer mereka bagi game Injustice 2.
Jom kita layan sedikit gameplay bagi Injustice 2 ini :
https://www.youtube.com/watch?v=oO253P3b7KI
Wow! Memang awesome, brutal dan menarik Injustice 2 ni, tapi kena la sabar menunggu game ni keluar.
ADIOS!!


No Straight Roads Akan Tampilkan Sarikata Berbahasa Malaysia

Metronomik telah mengesahkan yang Bahasa Malaysia merupakan salah satu daripada bahasa yang akan tersedia untuk sarikata yang ada dalam No Straight Roads.
Info ini disahkan di bahagian soalan lazim (FAQ) di laman web rasmi game tersebut. Salah satu soalan yang paling banyak ditanyakan ialah apakah bahasa yang disediakan untuk sarikata dalam game ini. Jawapannya ialah Bahasa Inggeris, Jerman, Perancis, Itali, Sepanyol, Portugis, Rusia, Melayu, Cina Diringkaskan, Cina Tradisional, Korea dan Jepun.
Walau bagaimanapun, terdapat hanya empat bahasa suara latar yang dirakamkan secara penuh iaitu Bahasa Inggeris, Perancis, Sepanyol dan Jepun. Pemain diberi pilihan untuk menukar antara empat bahasa lakonan suara ini pada bila-bila masa.
Di samping itu, FAQ ini turut mengesahkan yang tiada versi PS5 dan Xbox Series dirancang buat masa ini. Namun, game ini boleh saja dimainkan di konsol generasi akan datang itu melalui fungsi backward compatibility tanpa sebarang masalah.

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun di Square Enix yang menjadi lead game designer untuk Final Fantasy XV; serta orang kanannya untuk game ini ialah sepupunya, Daim Dziauddin, bekas concept artist untuk Street Fighter V.
No Straight Roads akan dilancarkan pada 25 Ogos 2020 untuk PC (Epic Games Store), PS4, Xbox One dan Switch. Ia akan dilancarkan ke Steam selepas 12 bulan ia menjadi eksklusif untuk Epic Games Store.


Esports Sah Dipertandingkan Sebagai Acara Pingat Dalam Sukan Asia 2022 Hangzhou, China

Acara esports disahkan secara rasmi sebagai salah satu acara yang akan menyumbang kepada pingat dalam temasya Sukan Asia 2022 yang bakal diadakan di Hangzhou, China.
Sebelum ini, dalam Sukan Asia 2018 yang berlangsung di Jakarta-Palembang, Indonesia, acara esports dipertandingkan hanya sebagai pertunjukkan demonstrasi — yang mana Malaysia turut menghantar wakil dalam acara PES 2018.
Menurut South China Morning Post, pengumuman itu dibuat penganjur di Weibo pada Rabu lalu semasa Perhimpunan Agung ke-39 Majlis Olimpik Asia yang diadakan di Muscat, Oman.
Buat masa ini, mereka belum mendedahkan apakah senarai game yang akan dipertandingkan dalam acara esports ini.
Menurut Esports Observer pula, esports akan menyertai kategori ‘acara-acara intelektual’ lain, yang turut menampilkan permainan catur.
Temasya kali ke-19 Sukan Asia akan berlangsung dari 10 hingga 25 September 2022.


Uncharted 4: DLC Terbaru Diumumkan, Co-Op Dan DLC Single-Player “Dalam Masa Terdekat”

Banyak maklumat terbaru mengenai Uncharted 4: A Thiefs End – map, items terbaru dan info tentang DLC-DLC akan datang!

Dalam livestream yang dilakukan Naughty Dog semalam, banyak info telah dikongsi mereka mengenai apakah yang bakal tiba dalam Uncharted 4 terutamanya dalam Multiplayer.
Lead Game Designer, Robert Cogburn dan Game Designer, Quentin Cobb dan Vinit Agarwal, telah mendedahkan beberapa maklumat terbaru mengenai Patch 1.08 yang bakal tiba untuk Multiplayer hari ini. Berikut adalah beberapa daripadanya:

Map terbaru, Sunken Ruins – bertempat di sekitar perpustakaan Avery.
Weapon terbaru – Arrowhead A3c, P90, Agarwal .40 , Enforcer G26 dan Harbringer Sniper.
Boosters terbaru – Path of Indra (mystical), Gifting (booster), Gunslinger (booster), Hardened (booster), Enhanced Radar (booster).
Character customization terbaru – pirate skins (untuk Drake, Elena, Eddy, Nadine dan Sully), military skins, prison skins dan banyak lagi, serta taunts terbaru dengan props.

Di bawah adalah rupa map terbaru yang bakal dibawakan, Sunken Ruins:

Berikut pula adalah beberapa screenshots yang diambil dari livestream tersebut:

Anda boleh baca kesemua perubahan yang dibawakan ke dalam Patch 1.08 ini di sini.
Selain itu, mereka turut menyatakan bahawa mereka sedang mengusahakan mode Co-Op. Namun, ia tidak akan tiba dalam Patch hari ini, tetapi akan diperkenalkan dalam “masa terdekat”.
Di samping itu, dalam livestream semalam juga, Director of Communications, Arne Meyer telah mendedahkan bahawa DLC single-player akan tiba untuk para pemain tetapi bukan dalam masa terdekat.
“Ia memerlukan kami lebih masa untuk memberikan info baru. Kami belum pun memulakan kerja untuk DLC single-player sehingga game ini dilancarkan sepenuhnya. Jadi, kamu boleh bayangkan, ia akan mengambil masa yang agak lama untuk kami usahakannya. Namun, kami akan berkongsi tentangnya sebaik sahaja kami mempunyai info yang cukup,” kata Meyer.
JomBaca: 8 Babak Yang Dicantas Dari Versi Akhir Uncharted 4!


Ubi 30: Game Percuma Untuk Ogos 2016 – Rayman Origins!

Ubisoft terus meraikan ulang tahun ke-30 mereka dengan game percuma untuk bulan Ogos 2016!

Kempen Ubi 30 diteruskan dengan memberikan game percuma untuk bulan Ogos 2016, iaitu Rayman Origins. Game bergenre 2D platformer yang dikeluarkan pada November 2011 ini akan anda boleh download percuma secara digital bermula 17 Ogos nanti di laman Ubi 30.
Anda akan diberikan peluang untuk download game ini secara percuma selama 30 hari di platform PC, dan selepas anda telah download, ia akan menjadi milik anda buat selamanya.
Ubisoft sebelum ini telah melancarkan kempen Ubi 30, yang mana sepanjang tahun ini, 7 game akan diberikan percuma – satu game untuk setiap bulan. Dua game telah Ubisoft berikan secara percuma pada 2 bulan yang lalu, iaitu Prince of Persia: The Sands of Time dan Tom Clancy’s Splinter Cell.
https://twitter.com/UbisoftClub/status/763374386623737856


10 Sebab Pokemon Go Makin Kukuh dan Ramai Pemain

Eh, hidup lagi ke game ni? Ada orang main lagi? Ha terkejut kan? Padahal Pokemon Go sebenarnya semakin rancak dengan update terbaru sejak pelancarannya pada 2016.

Penulis masih ingat lagi Pokemon Go (PokeGo) dilancarkan pada hari raya kedua tahun 2016. Nak raya ni teringat pulak al kisah masuk bendang nak tangkap Charmander masa balik kampung dahulu, berebut semua orang untuk main tetapi hype tersebut mati tidak sampai 2 bulan.
Namun terdapat pelbagai penambah baikan dan feature yang membuat kan ini tidak bosan dengan baling pokeball dan simpan pokemon. Kini, terlampau banyak event sampai penulis pon rasa penat bermain kembali.

1. Update Yang Konsisten
Dengan penambahan pergunaan barangan serta Pokemon, lebih banyak aktiviti boleh di dapati. Pada mulanya, hanya terdapat 149 pokemon yang boleh ditangkap di mana 2 lagi pokemon adalah eksklusif untuk raid dan research task. Kini, lebih dari 500 jenis pokemon boleh ditangkap daripada 4 generasi Pokemon dan kian bertambah.
Pokemon dari gen 4 (Sinnoh) yang di tambahkan masuk
2. Event 2 Kali Sebulan Paling Minima
Community Day adalah event bulanan yang penting di mana selama 3 jam pada hari minggu, seekor jenis Pokemon akan digandakan sebanyak 4x lebih banyak dan mempunyai ‘legacy move’ yang hanya boleh di dapati pada hari tersebut sahaja.
Kebiasaannya variasi ‘shiny’ pokemon tersebut juga akan diumumkan sekali, kalau rajin boleh dapat lebih dari 3 shiny dalam masa 3 jam!
Selain dari Community Day pula, akan ada event bulanan ‘Week Event’ yang berlangsung paling kurang seminggu setiap bulan mengikut musim, tema atau perayaan global. Beberapa jenis pokemon akan digandakan jumlah untuk dicari serta mendapat ekstra bonus perks seperti gandaan XP, candies atau stardust.

3. Raid – Mencari Pokemon Legendary Dan Shiny
Setiap hari pemain akan dapat 1 Raid Pass secara percuma. Terdapat 5 tier kepayahan untuk pemain mendapatkan Pokemon tersebut. Untuk mendapatkan Raid pass yang lebih, boleh membeli dari store PokeGo.
Kebiasaannya tier 3 keatas memang susah untuk solo di mana pemain harus mencari kawan atau mencuba nasib dengan melompat masuk di dalam raid yang mempunyai orang sedang bersiap sedia di lobby. Setiap lobby boleh masuk seramai 20 orang maksima.

Sebelum Raid bermula, Pokemon Gym akan menunjukkan telur antara tier 1 – 5 yang akan menetas di dalam masa sejam. Selepas telur tersebut menetas, baru lah pemain semua dapat mengetahui Pokemon apakah yang akan dilawan dan akan berada untuk di raid selama 60 minit selepas menetas.
4. Hantar Hadiah Bersama Telur Dan Tukar Pokemon Bersama Kawan
Pemain boleh menghantar hadiah kepada rakan rakan setiap hari! Menaikkan level persahabatan akan mengurangkan jumlah stardust apabila trading pokemon serta memberi premium ball ekstra apabila bermain raid sekali. Hadiah boleh didapati daripada pokestop atau gym.
Dengan ‘trading’ pokemon, terdapat peluang untuk mendapatkan Lucky pokemon yang memberikan pengunnan stardust 2x lebih kurang untuk power up. Penulis suka layout lucky pokemon ni sebab membuat pokedex nampak lebih cantik!

5. PvP, Berlawan Bersama Kawan
Kepada mereka yang berasa lebih kompetitif, sekarang boleh battle dengan member!
Bagi pemain yang sudah mempunyai persahabatan level ‘Ultra Friends’ boleh berlawan tanpa bertemu semuka. Jika tidak, untuk berlawan pemain harus scan QR code dari pihak lawan di PokeGo dan mulakan perlawanan!

Setiap bulan, Silph Road. Co akan mengada kan PvP Cup yang bertema bertukar setiap bulan dimana pemain boleh menaikkan ‘rank’ mereka di mata dunia. Hampir setiap minggu akan ada perlawanan yang di jalankan, contoh di Malaysia kawasan Klang Valley akan ada perlawanan di Ampang Hilir, Mid Valley dan Cyberjaya.

6. Quest Dan Weekly yang Rewarding
Bosan tangkap pokemon tapi takde reward? Sekarang Pemain boleh menyiapkan quest setiap hari dan mengumpul cop stamp harian.

Mengumpul sebanyak 7 hari akan memberi peluang untuk menangkap pokemon Legendary! Lagi best, ada juga yang shiny! Quest boleh diperolehi dari memusing disk di pokestop.
7. Aktiviti Sosial yang Sihat
Jangan terkejut melihat ramai pemain pokemon berjalan secara berkumpulan di hari minggu. Terutama pada community day dan special raid event dimana ia memerlukan kerjasama antara pemain.
Penulis berselfie di dalam friendly PvP, tak sangka pemain no.1 Pokemon Go di dunia, Brandon Tan ada sekali turun dari Singapura.
Pemain dari semua umur dari kanak kanak hingga mak cik pakcik dan nenek atuk juga ada sekali tidak mengira agama atau bangsa!
8. Boleh Kuruskan Badan Dan Naikkan Stamina
Penulis bermula main semula pokemon go kembali sejak 3 bulan lepas dan mengejutkan sekali, penulis hilang sebanyak 4 kg kerana berjalan 5km setiap hari! Terlalu banyak aktiviti diberikan sampai penulis sendiri tidak dapat catch up dengan veteran yang sudah gagah berjalan demi menjadi the very best!

Pemain kena lah berjalan untuk menetaskan telur, kalau berjalan *uhukdriveuhuk* lebih dari 20 km/h, PokeGo tidak akan detect sebagai berjalan dan tidak akan mengira kejauhan. Setiap pagi Isnin, PokeGo akan reset kembali dan mengambil kira jarak perjalanan pemain main serta memberi ganjaran setimpal mengikut kejauhan iaitu 5km, 25km dan 50km dalam seminggu.
9. Crossgame Dan Aksesori

Untuk mendapatkan Meltan, pokemon comel legendary ini, pemain harus menghantar seekor pokemon dari Gen 1 ke dalam game Pokemon Let’s Go Pikachu atau Eevee di dalam Nintendo Switch.

Dengan ada nya Pokemon Go Plus dan Pokemon Go Plus + baru sahaja diumumkan untuk keluaran awal 2020 sangat membantu untuk menangkap pokemon… dan tidur.
10. Mengambil Gambar di Dalam Mode AR+

Penulis memang gemar mengambil gambar Pokemon di persekitaran yang matching. Asalkan pemain pernah menangkap Pokemon tersebut, hanya perlu pergi ke Pokemon tersebut dan menekan butang ‘snapshot’ untuk meletakkan Pokemon di dalam alam AR.


Silent Hills P.T. – Peminat Bikin Semula Guna Unreal Engine, Boleh Dimainkan Percuma di PC!

Cepat download sebelum Syarikat K suruh padam!
Selepas penarikan Silent Hills Playable Teaser (P.T.) daripada PlayStation Network, seorang peminat telah ‘menghidupkan’ kembali game mini yang seram ini!
Jom layan trailer kepada remake kepada playable teaser kepada game yang dinanti-nantikan peminat Silent Hills selama ini.

https://www.youtube.com/watch?v=5rzYuotjec4

Keseluruhan game mini / playable teaser ini telah dibangunkan RadiusGordellomenggunakan Unreal Engine bagi PC – dan dinamakan Unreal PT. Versi ini juga didatangkan dengan sokongan VR untuk pengalaman yang lebih menggoncangkan dada.
Unreal PT yang mula dibangunkan sejak April 2018 ini mempunyai ciri sokongan mouse & keyboard, controller PS4, Xbox One dan VR.

Game ini hampir menyerupai P.T. asal – cuma penamatnya kurang rawak, membolehkan korang menemui penamat dan ‘mengalahkan’ game ini. P.T. asal yang sepatutnya mengacah kepada game penuh Silent Hills ini menerima pujian peminat – namun ianya dibatalkan dan P.T. dibuang daripada PlayStation Store.
Kalau korang nak main Unreal PT ini, download game ini sekarang. Pastikan PC korang mempunyai spesifikasi minimum berikut:
CPU: i3-7100U 7th Generation with Intel HD 620GPU: IntegratedRAM: 8GB DDR4


Twitter Dedahkan Banyak Fakta Menarik Tentang Gaming Di Platform Media Sosial Itu Sepanjang 2019

Tahun 2019 semestinya tahun yang penuh warna-warni dalam industri gaming. Terbaru, Twitter telah mendedahkan beberapa fakta menarik tentang apakah yang telah gamer tweet sepanjang 2019.
Pertamanya, dicatatkan 1.2 billion tweet telah dikeluarkan berkaitan gaming, meningkat kira-kira 20 peratus berbanding tahun 2018. Kemudian, mendedahkan apakah game paling banyak dibualkan, pasukan esports, negara mana paling banyak tweet tentang gaming, acara gaming, acara esports dan personaliti gaming.
Apa yang boleh dikatakan sebagai agak mengejutkan apabila Fortnite bukanlah game paling banyak dibualkan — di sebalik bermacam pencapaian yang diterima game itu seperti game digital yang menjana pendapatan paling tinggi sepanjang 2019. Lain-lain senarai pula boleh dikatakan tiada apa yang mengejutkan.
Jom kita tengok siapa dan apa yang paling banyak dibualkan oleh pengguna Twitter tentang gaming.
Game Paling Banyak Dibualkan:

Fate/Grand Order
Fortnite
Final Fantasy
Identity V
Granblue Fantasy
Ensemble Stars
Monster Strike
PlayerUnknown’s Battlegrounds
Minecraft
Super Smash Bros.

Pasukan Esports Paling Banyak Dibualkan:

FaZe Clan
G2 Esports
Cloud9
Fnatic
100Thieves
Team Liquid
Team SoloMid
Flamengo
MAD Lions (sebelum ini Splyce)
OpTic Gaming

Negara Yang Mengeluarkan Tweet Paling Banyak Tentang Gaming:

Jepun
Amerika Syarikat
Korea Selatan
Thailand
Brazil
Perancis
Britain
Indonesia
Sepanyol
Filipina

Acara Gaming Paling Banyak Dibualkan:

E3 2019
Tokyo Game Show 2019
The Game Awards 2019
Paris Games Week
FGO Fest
Gamescom 2019
BlizzCon 2019
TwitchCon 2019
Tokaigi Game Party Tokyo 2019
PAX East 2019

Acara Esports Paling Banyak Dibualkan:

LoL Worlds 2019
EVO 2019
Fortnite World Cup 2019
The International 2019
The Overwatch League 2019 Finals
IEM Katowice CS:GO Major
Call of Duty World Championship
LoL MSI 2019
CWL Anaheim
CWL Miami

Personaliti Gaming Paling Banyak Dibualkan:

Ninja (@Ninja)
ElRubius (@Rubiu5)
Jacksepticeye (@Jack_Septic_Eye)
Tfue (@TTfue)
CourageJD (@CouRageJD)
Nadeshot (@Nadeshot)
Pokimane (@pokimanelol)
TimTheTatman (@timthetatman)
Dr Lupo (@DrLupo)
Dr. Disrespect (@drdisrespect)


Game-Game Penutup Tirai Tahun 2015!

Nielsen, sebuah group kajian telah mengeluarkan keputusan kajian untuk game yang ditunggu-tunggu buat akhir tahun 2015. Nampaknya CoD: Black Ops 3 menduduki nombor 1 dalam carta dan diikuti oleh Fallout 4 dan Assassin’s Creed Syndicate. Keputusan ini juga dibahagikan mengikut platform gaming yang ada. Jom usha apa bes!
Berikut adalah keputusan hasil kajian Nielsen, game yang dinantikan untuk akhir tahun 2015.

CoD: Black Ops 3.
Fallout 4.
Assassin’s Creed Syndicate.
Need for Speed.
Star Wars: Battlefront.
Rise of Tomb Raider.

Sesungguhnya memang meriah penutup untuk tahun ini. Terus-terang penulis menantikan Fallout 4. Namun begitu, tak dinafikan game-game lain pon tak kurang bisanya!


Blizzard Menerbitkan Sebuah Dokumentari Untuk Siri Diablo Sempena Ulang Tahun Ke-20

There is no cow level. Itu semuanya cobaan.

Video dokumentari ini membincangkan segala liku-liku cabaran yang dihadapi developer serta desas-desus mengenai siri Diablo sejak ia diterbitkan 20 tahun dahulu. Diablo asalnya dirancangkan sebagai turn-based RPG, ianya kini telah menjadi salah sebuah siri action RPG yang paling ikonik.

Pelbagai aktiviti dan freebies telah disediakan oleh Blizzard sempena ulang tahun ini merangkumi game-game lain Heroes of the Storm, World of Warcraft, dan StarCraft 2.
Bagi pemilik-pemilik Diablo III pula, Blizzard akan mengeluarkan sebuah DLC percuma yang membenarkan pemain bermain semula siri asal Diablo, kisah bermulanya segala kemusnahan!
Selamat ulang tahun Diablo!


Ini Rupanya Kalau God of War Dimainkan Dalam First-Person, Kratos Yang Lebih Muda

Kita semua tahu bagaimana Santa Monica telah melakukan soft-reboot kepada siri God of War yang dilancarkan pada 2018 itu.
Selain latar belakang dan jalan cerita yang serba baharu, kita juga disajikan dengan bentuk fizikal baharu Kratos yang lebih berusia. Tapi pernah tak korang terfikir, bagaimana agaknya rupa Kratos dalam God of War terbaharu ini dalam bentuk badannya yang muda dahulu, macam dalam game-game awal di PS2 dan PS3.
Jangan berimaginasi lagi kerana seorang Youtuber, Speclizer telah mencipta mod yang menukar bentuk badan Kratos dalam God of War terbaharu kepada bentuk badan yang lebih muda itu.
Korang boleh tontonnya dalam video di bawah, yang sememangnya kelihatan sangat aneh menyaksikannya.

Channel Youtube ini memang rajin memuatnaik kandungan berkaitan God of War. Minggu lalu, channel ini juga mengeluarkan video yang memaparkan gameplay sekiranya God of War dimainkan dalam pandangan kamera first-person.
Korang boleh tontonnya di bawah.


Netflix Akan Hasilkan Siri Devil May Cry Pula – Akan Bergabung Dengan Dunia Castlevania!

Siapa la Netflix akan pilih untuk lakonkan watak Dante? Lucia? Nero? Vergil?

Adi Shankar sedang mengerjakan pembikinan siri baru bagi Netflix dan ianya akan berkisar dunia Devil May Cry!

Adi Shankar mula terkenal sejak menghasilkan siri animasi Castlevania yang popular di Netflix, laman hiburan streaming online itu. Sehingga kini Castlevania yang diinspirasikan daripada francais video game itu begitu popular sehingga Netflix telah memanjangkan siri tersebut ke musim ketiga!
Masih tiada berita tentang apa yang akan Adi Shankar bawakan ke francais Devil May Cry ini nanti. Bagaimanapun di dalam satu temuramah, Adi Shankar berkata siri terbaru Devil May Cry tersebut akan bertembung dengan dunia Castlevanianya! Beliau menamakan crossover ini sebagai ‘bootleg multiverse’!